text:
Bitaraplyk türkmen halkynyň gadymdan gelýän milli däpleriniň dowamydyr. Bitaraplyk güni Garaşsyz türkmen döwletiniň ösüşiniň taryhyna altyn harplar bilen ýazylan ajaýyp seneleriň biridir. Hormatly Prezidentimizi we bütin türkmen halkyny Türkmenistanyň Milli baýramy — Bitaraplyk güni mynasybetli tüýs ýürekden gutlaýarys. Hormatly Prezidentimize halkymyzyň eşretli durmuşda ýaşamagy üçin alyp barýan tutumly işlerinde uly üstünlikleri arzuw edýäris!
Bitaraplyk asmanymyzyň asuda, ýurdumyzyň abadan bolmagyny dilleriniň senasyna öwren pederlerimiziň hasyl bolan arzuw-umytlarydyr, halkymyzyň eşretli durmuşynyň kepilidir.
Oňyn bitaraplyk ýörelgesi halkymyzyň gadymy ynsanperwerlik, parahatçylyk söýüjilik, dostluk ýörelgeleriniň, hoşniýetli goňşuçylyk gatnaşyklarynyň rowaçlanmagy üçin uly mümkinçilikleri döretdi.
Gahryman Arkadagymyzyň Birleşen Milletler Guramasynyň belent münberinden öňe süren, dünýäde parahatçylygy we howpsuzlygy pugtalandyrmaga, ähli umumy ösüşi üpjün etmäge gönükdirilen çuň many-mazmunly halkara başlangyçlary bütin dünýäde giňden goldaw tapýar.
Berkarar döwletiň bagtyýarlyk döwründe dünýäniň ähli döwletleri we abraýly halkara guramalary hemişelik Bitarap Türkmenistanyň alyp barýan daşary syýasatyny biragyzdan ykrar edýärler.
Hormatly Prezidentimizi we merdana halkymyzy uly dabaralara beslenip giňden bellenilýän Milli baýram — Bitaraplyk güni bilen ýene-de bir gezek tüýs ýürekden gutlaýarys.
Mähriban Prezidentimize halkymyzyň asuda we bolelin durmuşda ýaşamagy, Watanymyzyň gülläp ösmegi ugrunda alyp barýan işlerinde uly üstünlikleri arzuw edýäris.
Goý, hormatly Prezidentimiziň jany sag, ömri uzak, mertebesi belent bolsun! Il-ýurt bähbitli alyp barýan beýik başlangyçlary hemişe rowaçlyklara beslensin!Habarlar→


c: text/html

text:
2018-nji ýylyň 8-nji iýunynda Türkmenistanyň Döwlet gümrük gullugynyň ýanyndaky Okuw merkezinde Gullugyň hataryna işe täze kabul edilen, gümrük işi babatynda hünär taýýarlygy hem-de harby taýýarlyk boýunça okuw kursuny üstünlikli tamamlan harby gullukçylaryň nobatdaky tapgyryna okuwy tamamlandyklary barada güwänamalaryň gowşurylyşy hem-de olara ilkinji harby atlaryň dabaraly ýagdaýda dakylmagyna bagyşlanan çäre geçirildi.
Hormatly Belent Serkerdebaşymyzyň görkezmelerini we tabşyryklaryny birkemsiz ýerine ýetirmek bilen, Okuw merkezi Gullugymyz üçin gümrük işgärlerini taýýarlamakda binýat bolup durýar. Bu ýerde okatmagyň usullary yzygiderli kämilleşdirilýär we şahsy düzümiň arasynda syýasy-terbiýeçilik, bilim we jemgyýetçilik çäreleri yzygiderli geçirilýär. Alnyp barylýan işleriň netijesinde Gümrük gullugynyň harby gullukçylaryň hünär derejeleri ýyl-ýyldan ýokarlanýar, olaryň hünär taýýarlygy kämilleşýär.
Dabaraly çäräniň tamamlanmagy bilen, hünär we harby taýýarlygyny geçen harby gullukçylar Watanymyza, hormatly Prezidentimize, mähriban halkymyza hemişe wepaly gulluk etjekdikleri barada biragyzdan kasam etdiler.
Gümrük habarlary
Gullugyň hataryna işe täze kabul edilen harby gullukçylar hünär taýýarlygy hem-de harby taýýarlyk boýunça okuw kursuny üstünlikli tamamladylar
2018-nji ýylyň 8-nji iýunynda Türkmenistanyň Döwlet gümrük gullugynyň ýanyndaky Okuw merkezinde Gullugyň hataryna işe täze kabul edilen, gümrük işi babatynda hünär taýýarlygy hem-de harby taýýarlyk boýunça okuw kursuny üstünlikli tamamlan harby gullukçylaryň nobatdaky tapgyryna okuwy tamamlandyklary barada güwänamalaryň gowşurylyşy hem-de olara ilkinji harby atlaryň dabaraly ýagdaýda dakylmagyna bagyşlanan çäre geçirildi.

robotstxt: allowed

filter: keep


text:
Mektepke deiingi ta'rbie men oqyty'
Borog Sy'nkar, A'lippe oqy'lyg'ynyn' tiimdiligi
Maqala avtory: Borog Sy'nkar
Jumys orny: Pavlodar oblysy Baianay'yl ay'dany №1 Maiqaiyn' jalpy orta bilim bery' mektebi
Lay'azymy: Ta'rbieshi
Portalg'a jariialany' merzimi: 16.05.2018
«Elimizdin' erten'i- bu'gingi jas urpaqtyn' qolynda, al jas urpaqtyn' tag'dyry ustazdardyn' qolynda» sondyqtan menin' maqsatym: sanaly da bilimdi,parasatty, jan- jaqty urpaq ta'rbieley', jeke tulg'any damytyp onyn' alg'ashqy qalyptasy'yn qamtamasyz ety', sebebi mekteptin' alg'ashqy tabaldyryg'yn daiarlyq synyptan bastaidy, en' alg'ashqy bilimdi biz beremiz.Qai eldin' bolsyn o'sip-o'rkendey'i, g'alamdyq du'niede o'zindik oryn aly'y onyn' ulttyq bilim ju'iesinin' den'geiine, damy' bag'ytyna bailanysty. Mektepaldy daiarlyq synyptarynda say'at ashy' negizderi mazmunynda o'zgerister boldy. Mektepke deiingi ta'rbie men oqyty'dyn' standartyna sa'ikes, u'lgilik oqy' bag'darlamasy boiynsha say'at ashy' negizderi mazmunyna ku'tiletin na'tijelerine ja'ne 1-synyp Say'at ashy' pa'nimen sabaqtastyqta «A'lippe» oqy'-a'distemelik kesheni daiyndalyp aprobatsiiadan o'ty'de.
Oqy'lyqtyn' sy'retteri, bezendirily'i, is-a'reketterdin' balalardyn' psihologiialyq ja'ne jas ereksheligine qarai quryly'y – basty qundylyqtarynyn' biri. A'lippe oqy'lyg'ynyn' qalyptasy' tarihynda A.Baitursynyovtyn' talday'-jinaqtay' a'disin, ku'ndelikte o'mirde qoldany' a'disterinen bastap en' qolaily tustary, a'distemeleri negizge alyndy Mektepaldy balalardyn' balalardyn' to'rt tu'rli so'iley' is-a'reketin: tyn'dalym, aitylym, oqylym ja'ne jazylym dag'dylary arqyly qalyptastyry'g'a bag'yttalg'an. Bul dag'dylary balanyn' kez kelgen orta jag'daiynda bəsekege qabiletti boly'g'a, qarym-qatynas u'derisinde tiimdi qoldany'g'a mu'mkindik beredi. «A'lippe» boiynsha OA'K-nin' quramy: «A'lippe» oqy'lyg'y; №1, 2 jumys da'pterleri;A'lippe pa'ni jylyna64 sag'attan berilge , aptasyna 2 sag'at berilgen.
Osy pa'nnen ashyq sabaq o'tti,bul ashyq sabaqqa ata- analarda qatysty. Sabaqtyn' son'ynda oqy'lyqtag'y tapsyrmalarg'a talday' jasaldy. Bul oqy'lyqqa ata- analar on' ko'zben qarady, tapsyrmalary ata- analardyn' oilary boiynsha balalaryna jen'il ,taqyrypty tez men'gery'ge septigin tigizedi deidi.
Kelesi is shara ku'z mezgiline bailanysty «Ku'z keremeti» atty erten'gilik o'tti .
Maqsaty: Balalarg'a jyl mezgilderinin' aiyrmashylyg'y baryn tu'sindiry' Olardyn' a'rqaiysy o'z qyzyg'ymen erekshe. Ku'z ailarynyn' halyqqa molshylyq a'keletinin qy'anysh syilaitynyn jetkizy'. Tabig'atty su'iy'y'ge ta'rbieley'. O'nerge qyzyg'y'shylyqtaryn damyty',so'zdik qorlaryn baiyty'.
Bul erten'gilikte balalar o'zderinin' o'nerin ko'rsetti, erten'gilikke ata- analar da qatysty balalarynyn' o'nerlerin ko'rip tamashalady.
Sonymen qatar ata- analar arasynda «Ta'rbie- otbasynan bastalady » atty saiys o'tti.
Maqsaty: Ata- ana, mug'alim ja'ne bala arasyndag'y qarym-qatynasty nyg'aity'. O'zara ko'mekke, yntymaqtastyqqa , uiymshyldyqqa ta'rbieley'. Saiys 8-kezen' boiynsha o'tti. Bul saiysta ata- analar balalaryna degen ystyq sezimderi baiqaldy, o'zderinin' otbasynda qandai ata- ana ekendigin da'leldep ko'rsetti. Saiystyn' son'ynda ata- analar marapattaldy.
Toqsan son'ynda jan'a- jyl merekesine bailanysty jan'a- jyldyq kesh o'tti,balalar o'z onerlerin ko'rsetip «aqshaqar»biin biledi .
Qoryta ketsem :
Aqyryn ju'rip, anyq bas,
En'begin' ketpes dalag'a,
Ustazdyq qylg'an jalyqpas,
U'irety'den balag'a.- dep Uly Abai atamyz aitqandai sanaly da bilimdi urpaq ta'rbieley' u'shin anyq basyp, anyq ju'rip, eshqashan da jalyqpai myqty urpaq ta'rbieleiik.


text:
Aşgabatda kooperatiw jaýlary döwletiň eýeçiligine geçirmek işi başlandy diýip, “Hronika Türkmenistan” neşiri habar berýär.
Neşir 21-nji dekabrda Türkmenistanyň Jemagat hojalygy ministrligi tarapyndan 2017-nji ýylyň 5-nji maýynda çykarylandygy aýdylýan 41 belgili resmi buýrugy çap etdi.
Habarda aýdylmagyna görä, 20-nji dekabrdan başlap, şäher we etrap häkimlikleriniň işgärleri bu buýruk bilen kooperatiw jaýlara aýlanyp, kwartira eýelerine jaýlarynyň eýeçiliginiň üýtgeýändigini duýdurýarlar.
Bu maglumaty Azatlyk Radiosynyň Aşgabatdaky çeşmeleri hem tassyklap, bu barada özlerine Türkmenistanyň Jemagat hojalygy ministrliginiň adynyň efirde agzalmazlygyny soran käbir işgärleriniň maglumat berendigini aýdýarlar.
Belläp geçsek, kooperatiw tipli jaýlar Sowet Soýuzy döwründe gurlan üç-dört gatly hususy eýeçilikdäki jaýlar bolup, bularyň köplenç müşderiniň öňünden beren pul serişdesiniň hasabyna gurlandygyny aşgabatly synçy we ýazyjy Amanmyrat Bugaýew aýdýar.
Onuň sözlerine görä, bu jaýlar paýtagtyň, esasan, 4,5,6,9,10 we 11-nji etrapçalarynda ýerleşýär we bular şäherdäki jaýlaryň ortaça 15%-ni emele getirýär ýa-da bu jaýlarda 60-70 müň çemesi ilat ýaşaýar.
Azatlyk Radiosynyň ýerli çeşmeleri bilen söhbetdeş bolan Türkmenistanyň Jemagat hojalygy ministrliginiň jogapkär işgärleri kooperatiw jaýlaryň döwlet eýeçiligine geçirilmeginiň sebäpleri barada özlerine-de hiç hili maglumat berilmeýändigini aýdýarlar.
Emma ýerli synçylaryň we kooperatiw jaýlarda kwartiralary bolan ýaşaýjylaryň ençemesi bu jaýlaryň döwlet eýeçiligine geçirilmegi netijesinde, kwartira eýeleriniň indi her bir inedördül ýaşaýyş jaý meýdany üçin, aýda 63 teňňe tölemeli boljakdygyna ünsi çekip, ‘döwletiň öz girdejisini artdyrmaga synanyşýandygyny” belleýärler.
“Meselem aýdaly, men gaz, suw we beýleki ýyladyş sistemasy üçin öňem töleýän, ýöne döwlet eýeçiligine geçse, indi her kwadrat mert üçin ýene 63 teňňe tölemeli. Onsoň men bir ýylda 315 manady döwletiň hasabyna geçirmeli bolýan. Şeýdip, döwlet öz ykdysady problemasyny ykdysady reformalaryň hasabyna däl-de, milletiň hasabyna çözjek bolýar. Ýagny gadymdan gelşi ýaly, döwlet çöküp ugrasa, ilata salynýan salgyt artdyrylýar” diýip, aşgabatly synçy Bugaýew aýdýar.
Mundanam başga, ol kooperatiw jaýlaryň döwlet eýeçiligine geçirilmeginiň sebäpleriniň aňyrsynda ýene bir zadyň bolmagynyň ähtimaldygyny aýdyp, şeýle diýýär: “2022-nji ýylda Türkmenistanda täzeden ilat ýazuwy geçirilmeli. Ilat ýazuwy ýurtda pylança adam ýaşaýar diýip geçirilenok. Onda ilatyň ýaşaýyş jaý, iş bilen üpjünçiligi hem hasaba alynýar. Bu çäre şol görkezijini gowulandyrmak üçin hem geçirilýär. Meselem, döwlet sektorynda şunça million kwadrat metr ýaşaýyş jaýy bar, ondan şunça adamam peýdalanýar diýip, Birleşen Milletler Guramasynyň öňünde hasabat bermek üçin edilýän zat”.
Azatlyk Radiosyna bu çäräniň amala aşyrylmagynyň sebäpleri barada, Türkmenistanyň Jemagat hojalygy ministrliginden resmi kommentariý almak başartmasa-da, bu çäre dünýäde energiýa serişdeleriniň bahalarynyň aşaklamagy netijesinde, Türkmenistanyň öz garaşsyzlygyna eýe bolany bäri iň agyr ykdysady krizisi başdan geçirýändigi aýdylýan döwre gabat geldi.


text:
28-nji dekabrda Londonyň «ICE Futures» biržasynda «Brent» söwda belgili nebitiň bir barreliniň bahasy 0,21 göterim ýokarlanyp, 66,58 amerikan dollaryna, şeýle-de Nýu-Ýorkuň «NYMEX» haryt biržasynda «WTI» söwda belgili nebitiň bahasy 0,18 göterim aşaklap, 59,75 amerikan dollaryna barabar boldy.
Liwiýada nebitiň çykarylyşynyň bir günde 1 mln barrelden hem aşak düşendigi, ABŞ-nyň nebit ätiýaçlyklarynyň hem pese düşmegini dowam edýändigi baradaky habaryň netijesinde nebitiň ýörgünli kysymlarynyň bahasy 27-nji dekabrda ýokarlanmagyny dowam etdi.
Sişenbede söwdalaryň netijesinde «Brent» söwda belgili nebitiň bir barreliniň bahasy 0,87 göterim pese düşüp, 66,44 amerikan dollaryna deň boldy. «WTI» söwda belgili nebitiň bahasy 0,55 göterim aşaklap, 59,64 amerikan dollaryna barabar boldy.
Liwiýanyň iri eksport terminaly bolan Es-Sidrden ugradylýan nebitiň möçberi 26-njy dekabrda turba geçirijide bolan partlamadan soňra mümkin bolan kuwwatlylygyndan 50 göterim pes bolmagynda galýar. Abatlaýyş işleriniň takmynan bir hepde dowam etmegine garaşylýar.
Amerikanyň nebit institutynyň (API) berýän maglumatlaryna görä, ABŞ-nyň harytlyk nebit ätiýaçlyklary 22-nji dekabrda tamamlanan hepdede 6 mln barrel azaldy.
Roždestwo sebäpli ABŞ-nyň Energetika ministrligi ýurduň harytlyk nebit ätiýaçlyklary baradaky hasabatyny adatdakysyndan bir gün soňra – penşenbe güni neşir edýär. Garaşylmagyna görä, ätiýaçlyklar 3,97 mln barrel azaldyldy.
Noýabr aýynda Ýaponiýa nebitiň importyny ýyllyk aňlatmada 5,9 göterim artdyryp, 15,86 mln kilolitre ýetirdi. Muňa ykdysadyýet, söwda we senagat ministrliginiň maglumatlary şaýatlyk edýär.
ABŞ-da we Ýewropada Roždestwo hem-de Täze ýyl baýramçylyklarynyň arasyndaky döwürde söwda möçberleri o diýen ýokary bolmaýar.
Liwiýada iri eksport terminaly bolan Es-Sidre nebit iberilýän nebit geçirijide partlamanyň bolandygy baradaky habardan soňra, bahalar dessine ýokarlandy. Waha Oil Co. Nebit geçirijiniň operatory bolup durýar. Ol liwiýa döwlet kompaniýasy bolan National Oil Corp. we Hess Corp., Marathon Oil Corp. we ConocoPhillips amerikan kompaniýalarynyň bilelikdeki kärhanasydyr. Waha nebit önümçiligini günde 260 müň barrel bolanlygyndan 60-70 müň barrele çenli azaltdy.
Muňa garamazdan Forties-iň operatory Ineos kompaniýasy demirgazyk deňiz nebit geçirijisiniň doly derejede işe ukyplylygyny (günde 450 müň barrel) eýýäm 1-2-nji ýanwarda ýola goýjakdygyny belledi.


text:
cendrillon
Shikayat depderchesi yada bir-birimize pritenziyalarymyz.
gelin shu temada bir-birimizde govnumize yaramadyk zatlary yazalyn;
gahar edishmek yokdur,chiship gurrunin sony urusha yazmasyn;
Huday yetirse,gyzynyz bolar:ine size gyz atlary :)
oglanlaryn atlaryna yazdylar,gyzlarynkam yatdan chykmasyn. :)
turkmenwolrd-den tapdym,eger bashga-da bilyanlenniz bolsa goshuberin;
Pul çalşygyndan sonky yagday...
Turkmenistandakylar,pul chalshykdan sonky uytgeshmeleri aydyp berayseniz;
dollar,yevro nache boldy?
bazardaky zatlaryn bahasy galdymy?
esasy produktylaryn,avtobus,taksi etc.; bahalary nache bolduka?
aylyklarda name uytgeshmeler bolup gechdi?
Toy adatlary barada.
Bizin modern toylarymyzda bor topar dashary yurtdan alnan adatlar bar:ak koynek,fata geymek,obruchalka yuzuk dakmak,indi dagy tort kesip iymek,gelin buketini zynmak yaly zatlaram bar.
A bu zatlaryn manysy bilen gyzyklanyp gordunizmi?
Men nika yuzugim chep elimde,tm-da bolamda gordum,bizde sag eline dakyar ek...
Frankmasonlyk,illuminati,taze dunya tertibi... paranoyyamy yada hakykat?
ine shu temalar barada yazasym gelya,yone edil shu vagt yazmaga vagtym yok; gichlik gelip yzyny dovam ederin;
eshiden,gyzyklanyan bolsanyz,shahsy pikirlennizi yazmagynyzy hayish edyan;
Atsyz yazgy.
at goyasym gelmedi bu yazga.
bir zat barada pikirlenyan,name uchin bizin adamlar toydan son/durmush guranyndan son semrap gidyaleray?
birki chagadan son onki tanyshlaryny tanar yaly dal,oglanlar garyn salyalar,gyzlaram yayrap bashlayalar;
sorag: size (geljekki)yanyoldashlarynyzyn semremeginin dahyly barmy yokmy?
Govy goryan seriallarynyz.
bu movzugy govy goryan seriallarymyz barada pikir alyshmak uchin achdym;
haysy janrdaky serialy halayanyz? govy goryan akter-aktrisalarynyz?
eger bilyan govy seriallarynyz bolsa paylashyn;
Yashayan yurtlannyzda nalog tolemek
Nalog sozunin turkmenchesini tapmadym;
Biza fr-da 2007-nji yil uchin tolemeli nalog baradaky hatlary alyp bashladyk;
bashgada nalog toleyan barmy aranyzda?
ve bar bolsa yilda nacherak nalog toleyaniz?
Youtubdaki turkmen kliplerine syn
youtubde goylan turkmen kliplere seretdim bu gun,stambulda konserte gelen aydymchylaryn suratlaryny goyupdyrlar:
turkmen yildyzlary
gozum dushen zat,bizin aydymchylarda sach saraldyp "blondinka bolmak" moda bolupdyr,birki yil on ozbeklerin bar aydymchysy sarydy,indi gezek bizinkilere yetipdir;
Yslam berkeyami yada ...?
turkmen internet sahypalarynda,kabir yazgylarda unsumi cheken zat- kop adamyn donuz etini iymeli dal,yslam boyuncha gadagan diymegi;
turkmenistan musulman yurt,yone yslam dininin kanunlaryny sozme-soz berjay edyan adam mundan on yil on kop daldi,toy-bayramlarda alkogolly ichgi ichyanlerem kopdi,donuz etini iyyanlerem;
...
Gyzlar,oglanlarda halayan hasiiyetleriniz
gyzlan oglanlarda \"apprecier\" edyan zatlary barada:
el_maryachi,eshidesin gelyan bolsa,dinle,to yest\',oka :)
yone yene-de gaytalayan,bu menin shahsy kriteriyalarym,her adama gora uytgeya,ozem men gaty \"exigeant\"(turkmenchesi talapjaň bolyamy?)
in birinjilik gozune ilyan zat beylekin dashky sypady:
bu barada:
...
Oscar premiya berlishigin netijeleri
Duynki bolup gechen oscar kinosungat festivalynyn netijeleri sheylerak:
In govy film:No Country for Old Men
In govy akter:Daniel Day-Lewis (There Will Be Blood)
In govy aktrisa:Marillon Cotillard (La Môme)(fransuzlar uchayjak bolyalar)
Ikinji roldaky in govy akter:Javier Bardem (No Countr...
Ozbek tanschysy.
terjime edesima gelmedi,uzyn makala,unsumi chekdi,shon uchin paylashayin diydim.
pikirlennizi bilesim gelya bu vaka barada.
Uzbekskaya tansovshitsa britanskogo posla
Pravamy aldym
Agzalar,salam!
Bu yazgym bilen,talyplara \"com back\" edyan:)
Men bu gun pravamy aldym,begenjimi ichime sygdyryp bilman,talyplara-da yazyan:))
Indi ishime ozum gidip bilyaan.
Kopiniz uchin adaty zat yalydyr prava almak,namesine begenya diyyansizem,yone fransiyada prava almak uchin itin gorgusini gormeli.
Birinjide...
Dunyanin bar gorki...
yok,enedir,ene dal,ozumche uytgedyan,chagadyr,chaga diyip:)
sonky vagtlar dash-toveregim yone durshuna chaga bolup dur,bir-birisinden eyjejik.
Anne Geddes diyip avstraliyaly fotograf ayal bar,belki alan suratlaryny gorenleriniz bardyr;
yasan chaga suratlary uchin meshhur;
gaty ovadan tapyan shon a...
Chilimin saglyga ziyany.
Kop adama degishli « chilim » barada gurrun achasym gelya ;
Ichinizde chilim chekyaniniz bardyr(activ chilim chekmek),ozuniz chekmesenizem chilim chekyanlen gapdalynda regulyarno bolyanlarynyz bardyr(passiv chilim chekmek)
Statistika boyuncha,dunyade her yil 3,5 million adam chilim sebabpli yogalya, yilda-da 1,5million ada...
Kop tasir galdyryan kitaplar.
gynanchly,agladyan kitaplary govy goryan.ozem bolup gechen vaka bolmaly,bolmasa aglasym gelenok oylanyp tapylan zada:)
hazir bir kitaby okap gutardym,onem okapdym,agladypdy,yakynda gozume ildi,tazeden okadym:
Jose Mauro de Vasconselos \"Mon bel oranger\"-\"Mi planta de naranja lima\" terjimesi- \"menin ovadan apelsin agajym\"...
Karaoke gozleyan
duyn internetde karaoke gozledim,rus aydymlarynyn karaokeleri bar ekeni,eger gyzyklanyanynyz bolsa shu yerden alyp bilersiniz:
http://www.karaoke.ru/
turk aydymlaryny gozledim,tapmadym,eger bilyaniniz bar bolsa ichinizde,gayrat edip mugt turkce karaoke alyp bolyan sitlerin adreslerini goymagynyzy hayish edyan.
Parfum barada...
« Parfum » temasy hemmani gyzyklandyryan tema,ichinizde shony ulanmayanynyza yokdur…
Kop forumlarda « parfum » temasy achylya,yone yuzleyin gurrun edilya,shonun uchin shu movzugy achyp, Parfyumeriya barada sapaklarymdan « gysgacha »:) yazyp paylashayin diydim.
Parfum diyende derrev Fransiya goz onune gelya,yone Parfum-yn t...
Erkekler ve ayallar yerlerini chalyshadylar...
Internetde ozbek sitlerinin birinde shu hekaya-satira gozum dushdi,onki sitde ruschasyny goyupdym,okap goren bolmady oydyan;indi shony turkmencha terjime edip goyyan;
Goymagymyn sebabi:hekayany hema gulkunch tapdym,hemem kabir tanysh zatlary yadyma dushurya:),ozbekler bizin gonshylarymyz,kop zatlary bizinka menzeya;
turkmenchesi shol...
Chagalykdan yatlamalar...
chagalygym turkmenistanyn SSSR-in ichindaki vagta gabat gelya.sssr dargan dovrunde 11 yashymdadym,son ekonomiki krizis bolup,mashgalamyzda finans kynchylyklar sebaplimi,bilmedim,tiz ulaldym;
chagalyk dovrumin zatlary:3 kopuklik gazly suvlar,ichi tokga-tokga buzly buzgaymaklar,birinji may paradlary,mekdep kanikullarynda gidyan pionerl...
Dunyadaki adalatsyzlyklar...
Youtubde gozum dushdi shu video-ga;
Movzugyn adyny adalatsyzlyk diyip yazdym,yone adalatsyzlygam dal bu,\\\\\\\\\\\\\\\"UJAS\\\\\\\\\\\\\\\" diyyalera ruslar,ine shol.Hayvanlar diyesim gelya,yone hayvanam gaty gorer ony shu adamlara deneshdiryanim uchin.
nirde bolup gechenini bilemok,kurdustan diyip eshitdim,bir ayal mashgalany erkekl...


text:
“Gadymy täsin daşlardan geljege tarap basgançak ýasaň!” diýip, birmahallar Hindistanda ýaşap geçen beýik suratkeş Nikolaý Rerih ýazypdyr. Bu parasatly sözler biziň “Beýik Ýüpek ýoly” diýip atlandyrýan düşünjämiziň manysyny takyk beýan edýär. Nemes geology, geografiýaçysy we syýahatçysy, Berliniň geografiýa jemgyýetiniň prezidenti Ferdinand fon Rihtgofeniň häzirki döwürde meşhur bolan bu adalgany ylma girizeli bäri 140 ýyl geçdi. Emma dünýäniň dürli ýurtlarynyň alymlary gadymy eýýamlaryň we Orta asyrlaryň bu özboluşly döwri bilen çynlakaý gyzyklanyp hem-de geçmişiň kerwen söwdasynyň anyk ýollaryny öwrenip başlaýança ýene-de birnäçe onýyllyklar geçdi.
Ýer togalagynyň ägirt uly böleginde köp asyrlaryň dowamynda ynsan gatnaşyklary syýasy päsgelçiliklerden we döwletleriň serhetlerinden geçilip, işjeň ösdürilipdir. Ol anyk hukuk derejesi bolmadyk özboluşly bir döwletdi, belli at berilmedik imperiýady, döwlet alamatlary bolmadyk bileleşikdi. Onuň ugrunda ululy-kiçili ýüzlerçe şäher, müňlerçe oba, ýol ugry kerwensaraýlar, köprüler peýda bolup, olar dürli-dürli dilli hem-de biri-birine meňzeş bolmadyk halklaryň we taýpalaryň berk birleşigi astynda döräp, kemala gelipdir.
Türkmen topragy geografik taýdan amatly ýerleşendigi sebäpli, kerwen söwdasynda möhüm orun eýeläpdir. Patyşalyklar döräpdirler -- dargapdyrlar, parahat durmuşyň höküm süren ýyllaryndan soň uruş ody tutaşan döwürler gaýry ýurtlaryň kerwenleri howply ýerleriň daşyndan aýlanyp geçipdirler. Bu ýewropalylar üçin XV asyrda Hindistana we Hytaýa Merkezi Aziýadan aýlanyp geçýän gysga, howpsuz we amatly deňiz ýollary peýda bolýança şeýle bolupdyr. On bäş asyrdan gowrak dowam eden Beýik Ýüpek ýoly eýýamyndan Orta ýer deňzinden tä Uzak Gündogara çenli aralykda müňlerçe ýadygärlik galypdyr. Olaryň köpüsi Türkmenistanyň çäginde ýerleşýär. Hut şol döwürde Merw, Köneürgenç, Amul, Zemm (Kerki), Sarahs, Abiwerd, Nusaý, Dehistan ýaly hakyky orta asyr şäherleri peýda bolupdyr. Olaryň arasyndaky ýollaryň bölekleri, şeýle hem olardan Buhara, Balha, Hyrada, Nyşapura we beýleki iri şäherlere barýan ýollar örän ýörgünli hem-de uzak wagtlap hereket eden ýollar bolupdyr. Olaryň her biriniň utgaşykly ýoly, beýleki ýollara çykarýan ýa-da has gysga aralara eltýän sansyz-sajaksyz şahalary hem bolupdyr. Ýollaryň käbiri ýylyň paslyna görä möwsümleýin bolupdyr, çünki gyşyna güýçli ýagyş-ýagmyrlar netijesinde uç-gyraksyz takyrlar batga bolanda, olardan ýol ýöräp bolmandyr, käbir ýerlerde bolsa, tomsuna guýylaryň bary gurap, şol ýollardan gider ýaly bolmandyr.
Diňe XX asyryň soňky onýyllyklarynda bu ýollary hem-de olar bilen baglanşykly ýadygärlikleri öwrenmek üçin arheologik barlaglar geçirilip başlanypdyr. Orta asyr ýazuw çeşmeleriniň ençeme gezek öwrenilmegi we ýerlerde barlaglar geçirilmegi netijesinde arheologlar ýollaryň käbiri boýunça Orta asyr ýol görkezijilerindäki ýerleri biziň günlerimize çenli ýetip gelen harabalyklar bilen kybaplaşdyrdylar. Ýöne çeşmelerde diňe has möhüm ýollar barada maglumatlar berlendigini, ikinji derejeli ýollara bolsa awtorlaryň üns bermändigini ýatdan çykarmaly däldiris. Türkmenistanyň belli ýadygärliklerini ilkinji bolup açan aşgabatly arheolog Aleksandr Maruşenko ençeme ýyl mundan ozal şeýle pikir aýdypdy. Ol baryp geçen asyryň 30-njy ýyllarynda pyýada, käte atly, soňra ilkinji awtomobillerde Orta asyr kerwen ýollaryny agtaryp, çöl üstünden we dag eteklerinden, akyp ýatan we guran derýalaryň ugrundan ýüzlerçe kilometr ýol aşypdy.
Onuň döwürdeşleri—Türkmenistanyň Ylymlar akademiýasynyň akademigi, Günorta-Türkmenistan toplumlaýyn arheologiýa toparyny esaslandyryjy Mihail Masson, şeýle hem Horezm arheologiýa-etnografiýa toparyny esaslandyryjy, akademik Sergeý Tolstow, olaryň ýaşy kiçi kärdeşleri we okuwçylary Gurban Adykow, Ýegen Atagarryýew, Juma Durdyýew, Aleksandr Lýapin, Öwezgeldi Orazow, Wiktor Pilipko, Galina Pugaçenkowa, Tirkeş Hojanyýazow, Hemra Ýusubow dagy ýurdumyzdaky gadymy söwda ýollaryny öwrenmäge bahasyna ýetip bolmajak goşant goşdylar. Olaryň iş saparlarynda meýdanlarda geçiren işleri, monografiýalary we ylmy makalalary bolmadyk bolsa Türkmenistanda Beýik Ýüpek ýoly hakynda häzirki düşünjelrimizem bolmazdy. Elbetde, Garagumdaky kerwen ýollarynyň bölekleriniň ählisini öwrenmäge we şol ýerlerdäki binalary ýüze çykarmaga olaryň mümkinçiliklerem bolmandy. Ol ägirt uly ylmy iş, ony dowam etmek häzirki we geljekki arheologiýa toparlarynyň işi.
Häzirki wagtda Türkmenistanyň taryhy we medeni ýadygärliklerini goramak, öwrenmek we rejelemek baradaky milli müdirligiň hünärmenleri öz kärdeşleri — ÝUNESKO-nyň bilermenleri bilen Beýik Ýüpek ýolunyň ýurdumyzyň çäginde ýerleşýän böleklerini Bütindünýä mirasynyň sanawyna toplumlaýyn ugruň hatarynda girizmek boýunça uly işleri alyp barýarlar. Birnäçe ýyl mundan ozal Aşgabatda geçirilen maslahatda olar umumy konsepsiýany, toplumlaýyn ugruň hataryna gatnaşyjy döwletleriň her biriniň hereketleriniň strategiýasynyň umumy garaýyşlaryny işläp taýýarladylar. Onuň maksady ÝUNESKO-nyň Bütindünýä mirasynyň geljekki desgasy hökmünde onuň degerlidigini subut etmekden ybaratdyr. Ozaly bilen, Beýik Ýüpek ýolunyň häzirki döwürde düşündirilişine degişli esasy adalgalar barada ylalaşyldy. Olar her bir kesgitlemäni her hili okamakdan gaça durmaga we nämäni aňladýandygyna anyk düşünmäge ýardam etdi. Olar merkezler, ýol bölekleri we geçelgeler ýaly düşünjelerdi. Merkez- bu iri şäher merkezidir birnäçe ýoluň kesişýän ýeridir. Gadymy Merw munuň aýdyň mysalydyr.
Merw ýaly şäherler döwlet dolandyryşynda, haryt önümçiliginde we üpjünçiliginde ägirt uly ähmiýete eýe bolupdyrlar, şeýle hem olar binagärlik, şekillendiriş sungatynyň hem-de maddy däl gymmatlyklaryň utgaşygy görnüşinde medeniýetleriň ýeten derejesiniň, jemgyýetiň durmuş gurluşynyň, ynanç-ygtykatlaryň, folkloryň jemlenen merkezleri bolupdyr.
Ýol bölekleri- çägiň belli bir topografiýa we medeni aýratynlyklary göz öňünde tutulýan , iki merkeziň arasyndaky ýoldur.
Ýol bölekleri her bir ýoly we anyk ýodany aňlatmaýar-da, kerwenleriň ýolunyň diňe esasy ugurlaryny kegitleýär. Geçelge—deň derejeli bufer, ýagny ylmy taýdan kesgitlenen ýoluň ugrundaky gymmatly taryhy landştafty saklap galmak maksadyna gulluk edýän sebit her bir ýol böleginiň takyk many- mazmunyny açyp görkezýär. Başgaça aýdylanda, bufer –bu kartada görkezilen ýoldan daşlygy bellenilen aralykdan—bufer zolagyň giňliginden uly bolmadyk nokatlaryň ählisiniň jemidir.
Merkezleriň arasyndaky anyk ýollaryň üýtgediläýmeginiň öňüni almak hem-de ýol bölekleriniň ugrundaky ýadygärlikleri we goralýan landşaftlary hem şol düşünjä salmak üçin geçelge düşünjesini girizmeli boldy. Şeýlelikde, bu ugruň hataryna esasy ýoldan çetde ýerleşse-de täjirleriň we syýahatçylaryň has köp gelýän möhüm künjekleri bolan kiçi şäherler, galalar, kerwensaraýlar, köprüler, keramatly ýerler girýär.
Alymlar belli ýadygärlikler babatynda bufer zolagynyň dürli çäklerini barlap gördüler hem-de ýoluň her tarapyna ini 30 kilometlik bufer, ýagny, ini 60 kilometrlik geçelge esasy binalaryň aglabasyny gerime almak üçin has amatly bolýar diýen netijä geldiler. Aşgabat duşuşygyna gatnaşanlar geçelge çemeleşmesi diýlip atlandyrylýan usuly has oňaýly tapdylar. Munuň özi umumy ugruň möhüm düzümlerini ýüze çykarmak hem-de onuň köpdürlüligini kesgitlemek nukdaýnazaryndan has ygtybarly usuldyr.
Iň täze kompýuter tehnologiýalaryň işjeň peýdalanylmagy netijesinde bu işleriň ählisini geçirmek mümkin boldy, şeýle tehnologiýalar aerokosmiki surat almak arkaly künjekleri öwrenmäge mümkinçilik berýär. Sanly kartografiýa ulgamyny geregiçe üýtgedip bolýanlygy ony kitaplarda ýerleşdirilen we diwardan asylýan kartalardan tapawutlandyrýar. Munuň özi her bir ýol bölegini, bufer zolaklarynyň suduryny çyzmak, bolup biläýjek kadadan çykmalar we ätiýaçlyk ugurlar babatda teklipleri girizmek üçin ýoluň her kilometrini ulaldyp, jikme-jik öwrenmäge mümkinçilik berýär. Elbetde, ol ençeme ýyla niýetlenen iş bolup, sanawa gatnaşyjy ýurtlaryň ählisinde bu işler bir wagtda geçirilýär.
Ýüpek ýolunyň ugrundaky ýadygärlikleriň her bir görnüşi ýerli gurluşyk serişdeleriniň, binagärlik ýörelgeleriniň, olaryň howa şertlerine uýgunlaşmagynyň, durmuş gurşawyny guramagyň özboluşlylygyny, şeýle hem dürli syýasy, ideologik ulgamlary we medeni däpleri beýan edýär. Her bir geçelgäniň köpugurly gymmatlylygy kesgitlenende bu şertleriň ählisi göz öňünde tutulýar, sebäbi gep diňe bir ähli belli ýadygärlikleri bu sanawa girizmek barada däl-de, eýsem olaryň howpsuzlygynyň we elýeterliliginiň üpjün edilmegini aýtmanyňda-da, diňe resmileşdirip, gorap, üýtgewsiz ýagdaýda goýmak mümkinçiligi bolanlaryny saýlap almak barada gidýär.
Tutuş Merkezi Aziýanyň ýadygärliklerini pasportlaşdyrmak ulgamyny kämilleşdirmek şu ählumumy taslamanyň ilkinji nobatdaky wezipeleriniň biridir. Medeni mirasy tükellemegiň milli ulgamlarynyň köpüsi ýeterlik derejede anyklaşdyrylandyr, emma olaryň diňe käbirleri kompýuterleşdirilendir. Sebitiň ýurtlarynyň ählisi boýunça her bir binanyň pasportlarynyň sanly görnüşe geçirilmegi, bar bolan maglumatlar gaznasynyň seljerilmegi hem-de milli sanawlaryň belli bir görnüşini ýöretmegiň kabul edilmegi Beýik Ýüpek ýolunyň ÝUNESKO-nyň Bütindünýä mirasynyň sanawyna girizilmegi üçin netijeli binýat bolup durýar.
Dünýä tanalmaz derejede özgerse-de, binagärligiň gadymy ýörelgelerine häzirki sanly tehnologiýalar we kompýuterler döwründe hem isleg bildirilýär. Türkmenistanda häzirki wagtda-da ussat gurluşykçylar bar, gadymy binagärlik ýörelgelerini dowam etdirýän ol ussalaryň elleri bilen gadymy ýadygärlikleriň köpüsi gaýtadan dikeldildi, olaryň ýanaşyk çäkleri abadanlaşdyryldy, bu bolsa syýahatçylaryň we zyýaratçylaryň şol ýerlere barmasyny aňsatlaşdyrýar. Olaryň mundan beýläk-de ösdürilmegi syýahatçylyk mümkinçilikleriniň peýdalanylmagyna baglydyr.
Türkmenistan Beýik Ýüpek ýoluny häzirki şertlerde dikeldip, halkara syýasy, ykdysady we ynsanperwer gatnaşyklaryny hoşniýetli goňşuçylyk, özara düşünişmek we deňhukukly hyzmatdaşlyk ýörelgeleri esasynda ýola goýmak üçin ygtybarly binýat bolan ulag-logistika ulgamyny işjeň ösdürýär.
©Seýsmiki Taýdan Durnukly Gurluşygyň Ylmy-Barlag Instituty


text:
Hormatly maslahata gatnaşyjylar!
Hormatly wekiliýetleriň ýolbaşçylary!
Hanymlar we jenaplar!
Biziň gadyrly myhmanlarymyza: «Türkmen topragyna hoş geldiňiz!” diýip, “Beýik Ýüpek ýoly — täze ösüşlere tarap” atly halkara maslahatyň işine gatnaşmak baradaky çakylygymyzy kabul edendikleri, şeýle hem biziň bilen Türkmenbaşy Halkara deňiz portunyň açylyş toýunyň şatlygyny paýlaşýandyklary üçin, olara çuňňur minnetdarlyk bildirýärin.
Biz bu ýerde köp döwletleriň ýokary wezipeli wekillerini, ministrleri, halkara guramalaryň ýolbaşçylaryny, dünýäniň dürli künjeklerinden görnükli diplomatlary, syýasy we jemgyýetçilik işgärlerini görýändigimize şatdyrys. Bu dabaralara şeýle giňişleýin derejede gatnaşylmagyna Türkmenistana goýulýan hormat, biziň maksatlarymyzyň we gyzyklanmalarymyzyň umumylygynyň görkezijisi diýip, doly esasda garamaga haklydyrys. Ýurdumyzyň halkynyň adyndan “Hoş geldiňiz!” diýip aýdýaryn.
Bu halkara forumy geçirmek başlangyjy tötänleýin döremedi. Biz şu ýüzýyllykda Beýik Ýüpek ýoluny gaýtadan dikeltmegiň ähmiýetini üns bilen we düýpli öwrenmegiň, onuň dünýäniň onlarça döwletleriniň, ýüz millionlarça adamlaryň ösmegi, abadançylygy üçin açýan ägirt uly mümkinçiliklerini seljermegiň wagty geldi diýip hasap edýäris.
Häzirki wagtda Beýik Ýüpek ýoly belli bir geografik giňişlikleriň arasyndaky ulag ugry bolmak bilen çäklenmeýär. Bu düşünjäniň örän möhüm syýasy, ynsanperwerlik, dünýägaraýyş manysyna eýe bolýandygyna ynanýaryn. Esasan-da, häzirki döwrüň örän çylşyrymly, kähalatlarda bolsa biziň şaýady bolýan agyr ýagdaýlaryň şertlerinde munuň ähmiýeti ýokarlanýar. Beýik Ýüpek ýoly Gündogary we Günbatary, Aziýany we Ýewropany, bu yklymlarda ýaşaýan halklary özara hormat goýmak, deňhukuklylyk, ynam, özara düşünişilmegine we açyklyga ýardam bermek ýörelgelerinde birleşdirer.
Biziň ýurdumyzda 2018-nji ýyl “Türkmenistan — Beýik Ýüpek ýolunyň ýüregi” atly şygar bilen geçýär. Bu tötänlik däldir. Köp asyrlaryň dowamynda Türkmenistan Ýewraziýa ýollarynyň çatrygy, medeniýetleriň, siwilizasiýalaryň, däp-dessurlaryň we ýörelgeleriň duşuşýan künjegi boldy.
Türkmen halky bu mirasy özüne kabul etdi, ol halkymyzyň dünýägaraýşyna ornaşdy, häzirki wagtda, öz taryhymyzyň täze tapgyrynda biz Beýik Ýüpek ýolunyň üýtgewsiz gymmatlyklaryny, onuň biziň ýaş döwletimiziň kemala gelmegine we ösüşine, beýleki ýurtlar bilen gatnaşyklaryna ýetirýän oňyn täsirini gaýtadan dikeldýäris.
Bulary öz dostlarymyz hem-de bütin dünýädäki pikirdeşlerimiz bilen bilelikde amala aşyrýarys. Bu halkara maslahatyň işine giň we içgin gyzyklanma munuň subutnamasydyr. Onuň dowamynda, hakykatdan-da, düýpli we içgin gürrüňdeşligiň boljakdygyna ynanýarys, ol diňe bir gün tertibine girizilen meselä ünsi çekmek bilen çäklenmän, häzirki wagtda halkara gün tertibiniň köp sanly meselelerini çözmäge ýardam berer, şunda ulag meselesi ileri tutulýan ugurlaryň hataryna girýär.
Maslahatyň barşynda ara alnyp maslahatlaşyljak meseleler dünýä ösüşiniň häzirki meýilleri babatynda ägirt uly amaly ähmiýete eýedir. Häzirki wagtda ählumumy wehimler ähli ýurtlara we sebitlere gönüden-göni howp salýar, syýasy we durmuş-ykdysady ýagdaýa düýpli täsirini ýetirýär.
Şu ýagdaýlarda dünýä bileleşiginiň ösüş maksatlarynyň umumylygyna, häzirki döwrüň wehimlerine we howplaryna bilelikde garşy durmagyň zerurdygyna göz ýetirmegi, bu ugurda iş ýüzünde çäreleri geçirmäge taýýarlygy halkara gatnaşyklaryň bütin ulgamynyň durnuklylygynyň esasy şerti bolup durýar. Bu biziň sebitimiz üçin aýratyn möhümdir, ol tutuş dünýä syýasatynyň möhüm çäkleriniň hataryna okgunly geçýär.
Dünýäde ulag ulgamynda ählumumy wezipeleriň çözgüdini tapmak üçin tagallalary birleşdirmegiň zerurdygyna düşünmegiň hem-de şeýle hyzmatdaşlyga taýýarlygyň barha artýandygyna ynanýarys. Şunuň bilen baglylykda, biz Türkmenistanyň bu ugurda durmuşa geçirýän çärelerini dünýä bileleşiginiň goldaýandygyna ýokary baha berýäris.
Ählumumy halkara hyzmatdaşlykda düýbünden täze ugur — ulag diplomatiýasy barha berk orun eýeleýär. BMG-niň we beýleki halkara guramalarynyň çäklerinde bu mesele boýunça köpugurly anyk gepleşikleriň başyny başlan Türkmenistan ulag diplomatiýasyny döredijileriň biri bolup durýar.
Gadyrly dostlar!
Bu ýere ulag ulgamynda halkara hyzmatdaşlygyň häzirki wagtda nähili ähmiýete eýe bolýandygyna göz ýetirýän, onuň ugurlaryna we geljekki mümkinçiliklerine dogry baha berýän adamlar ýygnandy. Maslahatyň dowamynda häzirki zaman, emele gelen ýagdaýlara kybap gelýän hem-de hyzmatdaşlyga çemeleşmeleriň talaplaryna laýyk çözgütleriň tapyljakdygyna, geljekki meýilnamalaryň kesgitlenjekdigine, täze mümkinçilikleriň açyljakdygyna şübhelenmeýärin. Beýik Ýüpek ýolunyň ornuna bagyşlanan içgin gürrüňdeşligiň döwletleriň has oňat özara düşünişmegine, garaýyşlaryň ýakynlaşmagyna, uzak geljege gönükdirilen hyzmatdaşlyk gatnaşyklarynyň täzeçe görnüşlerini we nusgalaryny işläp taýýarlamaga ýardam etjekdigine ynanýaryn.
Hyzmatdaşlyk, ynam, özara hormat goýmak — bu ýörelgeler Türkmenistanyň halkara syýasatynyň esasyny düzýär. Biziň ýurdumyz islendik oňyn pikirler we teklipler üçin açykdyr. Beýleki döwletler, halkara düzümler bilen içgin we gyzyklanma bildirilip gepleşikleri geçirmäge taýýardyr.
Hormatly wekiliýetiň agzalary!
Hanymlar we jenaplar!
Şu gün ara alnyp maslahatlaşyljak möhüm meselelere öz çemeleşmelerini kemala getirip, Türkmenistan, ilkinji nobatda, Merkezi Aziýa Beýik Ýüpek ýolunyň aýrylmaz hem-de wajyp halkasy hökmünde garalmagyndan ugur alýar.
Birnäçe taryhy, geosyýasy, ykdysady ýagdaýlaryň täsirine baglylykda bu sebit diňe bir yklym derejesinde däl, eýsem, umumymilli işlerde hem möhüm orun tutýar we şeýle bolmagyny dowam edýär. Ýakyn geljekde tutuş dünýä syýasatynyň ösüşiniň ugry Merkezi Aziýanyň nähili boljakdygyna, bu ýerde nähili ýagdaýlaryň kesgitleýji we esasy derejä öwrüljekdigine köp babatda bagly bolar.
Şoňa görä-de, biz Beýik Ýüpek ýolunyň täzeden dikeldilmegini Merkezi Aziýasyz göz öňüne getirmek mümkin däldigine ynanýarys. Hut şu topraklaryň üstünden asyrlaryň dowamynda siwilizasiýalary birleşdiren kerwen ýollary geçipdir hem-de hut şu ýerde siwilizasiýalaryň arasyndaky gatnaşyklaryň merkezine öwrülen Gündogar bilen Günbataryň arasynda tebigy köpri kemala geldi. Biziň maksadymyz täze şertlerde hem-de döwrebap başlangyçlarda Merkezi Aziýanyň bu taryhy wezipesini gaýtadan dikeltmekden ybaratdyr.
Bu maksatlaryň amala aşyrylmagynda Merkezi Aziýanyň halkara gatnaşyklara üstünlikli goşulyşmagynyň degişli ulag-üstaşyr kommunikasiýa ulgamlarynyň döredilmeginiň möhüm ugurlaryň biri bolup durýandygy aýdyňdyr.
Gürrüň Gara deňiz we Baltika sebitleriniň, Günorta we Günorta — Gündogar Aziýanyň, Ýakyn Gündogaryň deňiz terminallaryna çykmak arkaly Ýewraziýa yklymynyň giňişligini gurşap alýan ulag we üstaşyr gatnawyň ýaýbaňlandyrylan, toplumlaýyn utgaşykly düzüminiň gurluşygy barada barýar.
Bu taslama şeýle hem Hytaý, Hindistan, Pakistan, Aziýa — Ýuwaş ummany sebitiniň ýurtlary ýaly, kuwwatly ykdysady merkezlere çykmak bilen, Günorta we Gündogar ugurlarda ulag düzümine goşulmak mümkinçiligini göz öňünde tutýar. Munuň özi täze, hyzmatdaşlygyň has giň gerimli görnüşiniň döredilmegini aňladyp, ählumumy geoykdysadyýetde hakyky täzeçil pikirlenmegiň, onuň ösüşiniň strategik geljegini görmegiň mysaly bolup durýar.
“Demirgazyk — Günorta”, “Günbatar — Gündogar” ugurlary boýunça geçelgeleriň çatrygynda ýurdumyzyň täsin geografik ýerleşmegini nazara alanyňda, ulag düzüminiň ösdürilmegi, elbetde, Türkmenistanyň döwlet syýasatynyň ileri tutulýan ugurlarynyň biri bolup durýar. “Türkmenistany 2011 — 2030-njy ýyllarda durmuş-ykdysady taýdan ösdürmegiň milli maksatnamasyna” laýyklykda, Türkmenistan Ýewropa, Aziýa — Ýuwaş ummany we Günorta-Aziýa ykdysady ulgamlarynyň gatnaşyklarynyň transkontinental ykdysady köprüsi hökmünde kesgitlenildi. Ulag hyzmatlarynda ykdysadyýetiň hem-de ilatyň isleglerini doly möçberde kanagatlandyrmaga ukyply ulag-kommunikasiýa toplumynyň depginli ösdürilmegi uzak möhletleýin maksatnamanyň binýatlaýyn serişdesi bolup durýar.
Onda ýurdumyzyň ulag ulgamyny ösdürmegiň esasy wezipeleri hem-de olary amala aşyrmagyň gurallary döredilendir.
Türkmenistanyň ulag ulgamynyň dünýäniň ulag ulgamyna yzygiderli goşulyşmagy, “Gündogar — Günbatar” we “Demirgazyk — Günorta” ugurlarynda geçelgeleri we halkalary baglanyşdyrýan esasy uly ýollaryň ugry boýunça milli infrastrukturanyň has-da giňeldilmegi möhüm wezipeleriň hatarynda durýar.
Şunuň bilen birlikde, ulag gatnawlarynyň has uly möçberde netijeliligini üpjün etmek, içerki, üstaşyr we eksport-import gatnawlarynda ahyrky önümiň bahasynda ulag düzüminiň paýyny azaltmak boýunça çäreleriň durmuşa geçirilmegi göz öňünde tutulýar. Şunda intermodal gatnawlaryň ulag-logistiki merkezleriniň ulgamlarynyň döredilmegi bu strategiýany amala aşyrmagyň garaşylýan netijeleriniň biridir.
Täze ulag geçelgeleri bu ulgamda hyzmatlar bazaryny giňeltmäge mümkinçilik berýär. Bu bolsa öz nobatynda işjeň marketing daşary ykdysady syýasatynyň alnyp barylmagyny, halkara ulag geçelgelerine gatnaşyjy ýurtlar bilen nyrhlaryň ýagdaýyna seredip durmagy hem-de nyrh ýeňillikleriniň çeýe ulgamyny talap edýär. Häzir Türkmenistanda ulag kommunikasiýalarynyň halkara ulgamynyň “altyn halkasy” bolmaga gönükdirilen ajaýyp inženerçilik desgalary bolan demir ýol we awtomobil köprüleri ulanmaga berilýär, dünýä derejesindäki täze howa menzilleri gurulýar.
Türkmenistanyň deňiz flotunyň hem-de ähli degişli düzümleriniň ösdürilmegi strategik ähmiýete eýe bolýar. 2013-nji ýylyň awgustynda badalga berlen Türkmenbaşy şäheriniň Halkara deňiz portunyň gurulmagy onuň möhüm düzümi boldy. Häzir ol üstünlikli tamamlandy.
Bu desganyň iri möçberliligine baha bermek kyn. Meýdany 152 gektara golaý bolan täze Halkara deňiz portunyň taslamasy parom, ýolagçy we ýük terminallarynyň gurulmagyny nazarda tutýar. Bir wagtyň özünde gämileriň 17-sine hyzmat edip bilýän deňiz duralgalarynyň umumy uzynlygy 1800 metrden gowrakdyr. Port 300 müň ýolagça we 75 müň ýük ulaglaryna hyzmat edip biler hem-de ýylda 400 müň konteýneri daşap biler.
Deňiz portunyň umumy geçirijilik kuwwaty, nebit önümlerini hasaba almanyňda, 17 million tonna ýüke barabardyr. Portuň giňişliginde gämileriň hereketine, ýük ýüklemek we düşürmek işlerine gözegçilik hemra, awtomatlaşdyrylan ulgamlaryň kömegi bilen amala aşyrylar.
Türkmenbaşydaky Halkara deňiz portunyň desgalary bilen bir hatarda “Balkan” diýen gämi gurluşyk we gämi abatlaýyş zawody hem guruldy. Ýylda poladyň 12 müň tonnasyny işlemek mümkinçiligine eýe bolan bu zawod gämileriň 4-sini gurmaga hem-de 20 gämini abatlamaga niýetlenendir.
Täze deňiz porty iri möçberli ýük akymlarynyň ýolda bolmagynyň wagtyny hem-de aralygyny ep-esli gysgaltmaga mümkinçilik berip, Aziýa we Ýewropa ýurtlarynyň arasynda ykdysady we söwda hyzmatdaşlygyny hil taýdan täze derejä çykarmak bilen, Gara deňziň ýakasyna, Ýewropa, Ýakyn Gündogar, Günorta Aziýa we Aziýa — Ýuwaş ummany sebitiniň ýurtlaryna çykmak üçin has oňaýly şertleri döredýän deňiz gatnawlarynyň häzirki zaman ulgamyny kemala getirmegiň möhüm halkasy bolmaga gönükdirilendir.
Şonuň bilen birlikde Ýewraziýa giňişliginde ulag akymlaryny işjeňleşdirmek üçin ägirt uly mümkinçilikler açylýar, sebitara we yklymara aragatnaşyklary täze strategik häsiýete eýe bolýar. Elbetde, porty gurmak baradaky çözgüt kabul edilende, ilkinji nobatda, içerki zerurlyklardan ugur alyndy. Türkmenistanyň günbatary, Hazar deňziniň kenary ýurdumyzyň örän depginli ösýän sebitleriniň biridir.
Bu ýerde kuwwatly senagat, energetika, ulag, kommunikasiýa düzümi döredilýär, häzirki zaman gazhimiýa senagatynyň binýady tutulýar. Biziň maksadymyz döwrebap deňiz düzümini gurmak arkaly tutuş milli ykdysadyýetimiziň has-da depginli ösmegine, onuň dürli ugurlaryna maýa goýumlaryny çekmäge kuwwatly itergi bermekden ybaratdyr. Munuň özi Türkmenistany häzirki zamanyň senagat taýdan ösen döwletine öwürmek baradaky biziň strategik maksatlarymyza laýyk gelýär.
Şonuň bilen birlikde, muny bu gün aýratyn nygtamak gerek. Türkmenbaşy şäherindäki deňiz portunyň ähmiýeti öz-özünden milli çäklerden daşary çykýar. Gurmak baradaky çözgüdi kabul edip, biz ulag-logistika ulgamynda halkara hyzmatdaşlygy höweslendirmäge, onuň gurluşyna täze giňişlikleriň hem-de ugurlaryň goşulmagyna tebigy ýagdaýda gönükdiriljekdiginden ugur aldyk.
Biziň hereketlerimiziň yzygiderliligi sebitiň beýleki döwletleriniň daşarky bazarlaryna netijeli çykalgany üpjün edip biljek, yklymda hyzmatdaşlygy giňeltmäge we işjeňleşdirmäge goşmaça mümkinçilikleri açyp biljek ulag gatnawlarynyň ulgamyny döretmegiň zerurlygyna alyp bardy.
Hukuk binýadyny kämilleşdirmegiň hem-de ony halkara ölçeglere laýyk getirmegiň çäklerinde Türkmenistanyň Söwda deňiz gatnawynyň kodeksi kabul edildi. Biziň ýurdumyz deňizde söwda ýüzüşiniň meselelerini kadalaşdyrýan ençeme Halkara Konwensiýalara goşuldy.
Hormatly foruma gatnaşyjylar!
Meniň aýdyşym ýaly, Türkmenbaşyda täze deňiz portunyň gurulmagy diňe bir iri möçberli we ykdysady taýdan esaslandyrylan milli taslama däldir, onuň kuwwatynyň ulanylmagy ykdysadyýetde, söwdada, maýa goýumlarda köptaraply gatnaşyklary ep-esli giňeltmäge mümkinçilikleri açýar. Aslynda, Türkmenistanyň günbatarynda, strategik taýdan möhüm bolan Hazar sebitinde bu desganyň ulanmaga berilmegi bilen sebitara hyzmatdaşlygy ösdürmek, Hazarara gatnawlaryň möçberlerini we hilini artdyrmak üçin iri meýdança döreýär, ulag akymlarynyň täze gurluşy kemala gelýär.
Bu taslamanyň ekologik düzüm bölegi babatda aýtman bolmaz. Işiň ähli tapgyrlarynda bu baradaky mesele biz üçin gürrüňsiz suratda ileri tutulýan ugur boldy we häzir men Türkmenbaşydaky täze Halkara portunyň ekologik howpsuzlygyň iň ýokary talaplaryna we ölçeglerine laýyk gelýändigini doly ynam bilen aýdyp bilerin.
Taslamanyň ykdysady we täjirçilik esaslandyrmalaryndan, ekologik ölçeglerinden başga-da onuň geosyýasy ähmiýeti barada-da nygtamagy ýatdan çykarmaly däldir. Men Türkmenbaşy şäheriniň täze portunyň işläp başlamagynyň sebitde we onuň çäklerinden daşarda syýasy ýagdaýlara örän oňyn täsir etjekdigine, birnäçe möhüm meseleler boýunça Hazarýaka döwletleriň hyzmatdaşlyk etmegine ýardam berjekdigine, ynanyşmak hem-de bähbitleriň gabat gelmegi ýörelgelerinde yklymlaýyn döwletara aragatnaşyklaryň tutuş ulgamyna goşmaça durnuklylyk berjekdigine ynanýaryn.
Şunuň bilen baglylykda, ol Türkmenistanyň halkara strategiýasyna takyk goşulyşýar, ulag akymlarynyň diwersifikasiýalaşdyrylmagy onuň binýatlyk we üýtgewsiz ýörelgesi bolup durýar. Biz hut köpugurly nusganyň, täze ugurlaryň döredilmeginiň zerur bolan durnuklylyga hem-de ählumumy ösüşe täze depgin berip biljekdigine ynanýarys. Bu bolsa çylşyrymly, kä halatlarda bolsa mesele döredýän ýagdaýlar babatda aýratyn möhümdir. Şeýle ýagdaýlary bolsa biz häzirki wagtda dünýä ykdysadyýetinde görýäris.
Türkmenbaşyda täze portuň ulanmaga berilmegi bilen, halkara we sebit düzümleri bilen hyzmatdaşlyk etmegiň goşmaça mümkinçilikleri açylýar. Şanhaý Hyzmatdaşlyk Guramasyndan, Garaşsyz Döwletleriň Arkalaşygyndan, Ykdysady Hyzmatdaşlyk Guramasyndan bolan hyzmatdaşlar bilen onuň dürli ugurlaryny we ýagdaýlaryny ara alyp maslahatlaşmaga taýýardyrys. Bu hormatly guramalary açylan mümkinçiliklerden has doly, netijeli peýdalanmak maksady bilen ýakyndan gatnaşyk etmäge çagyrýarys.
Türkmenbaşy portunyň biziň sebitimiziň deňze çykalgasy bolmadyk ýurtlary tarapyndan peýdalanylmagynyň oňat geljegini görýäris. Olar bilen hyzmatdaşlygyň ähli ugurlary boýunça giňişleýin gepleşiklere taýýardyrys.
Hormatly maslahata gatnaşyjylar!
Mälim bolşy ýaly, ulag-logistika ulgamynda hyzmatdaşlyk etmegiň meselelerine garalanda, Türkmenistan bu işlere Birleşen Milletler Guramasynyň işjeň gatnaşmagyna aýratyn ähmiýet berýär. BMG-niň derejesine ulag meselesi babatda ählumumy gepleşikleri geçirmek başlangyjy bilen çykyp, biz onuň häzir Durnukly Ösüş Maksatlarynyň ýerine ýetirilmegi bilen gönüden-göni arabaglanyşyklydygyndan ugur aldyk. XXI asyrda milletler bileleşiginiň möhüm meselelerini çözmäge bütin dünýäde millionlarça adamlaryň hyzmatyna bermäge, Ýer ýüzüniň serişdelerini gorap saklamaga we köpeltmäge gönükdirilen häzirki zaman ulag gurluşyny kemala getirmek häzir ýurdumyzyň ulag ulgamynda ähli halkara işleriň özenidir.
Türkmenistan bu meselä jogapkärli çemeleşip, soňky ýyllarda birnäçe wajyp başlangyçlary öňe sürdi. Şol başlangyçlar bütin dünýäde düşünmek bilen kabul edilip, goldawa eýe boldy. Onlarça döwletleriň awtordaş bolmagynda durnukly ulag ulgamynda hyzmatdaşlyk etmek boýunça BMG-niň Baş Assambleýasynyň Kararnamalarynyň türkmen taslamalaryny biragyzdan goldap kabul edilmegi munuň subutnamasydyr. Şu mümkinçiliklerden peýdalanyp, köpüsi şu zalda wekilçilik edýän şol döwletleriň ýolbaşçylaryna tüýs ýürekden çykýan minnetdarlygymy bildirmek isleýärin.
Halkara ulag düzüminiň ösdürilmegi barada aýdyp, biz hemişe BMG-niň ýöriteleşdirilen düzümleri, ilkinji nobatda, BMG-niň Ýewropa Ykdysady Komissiýasy (ÝYK) hem-de BMG-niň Aziýa we Ýuwaş ummany sebiti üçin ykdysady we durmuş komissiýasy (AÝYDK) bilen has ysnyşykly hyzmatdaşlyk etmegiň we özara hereket etmegiň zerurdygyny nygtaýarys.
Şunuň bilen baglylykda, Türkmenistan Halkara awtomobil ulaglary birleşiginiň, ÝYK-nyň we AÝYDK-nyň tejribesi esasynda Merkezi Aziýa üçin Türkiýä çykalgasy boljak Modal Ýoly döretmegiň mümkinçiliklerini ara alyp maslahatlaşmagy teklip edýär. Halkara awtomobil ulaglary birleşiginiň Modal Ýoly boýunça başlangyjy bu ugurda ulag geçelgelerini ösdürmek babatda biziň garaýan geljegimize doly laýyk gelýär.
Biz ony doly goldaýarys hem-de örän işjeň orun eýelemäge we bu taslamanyň amala aşyrylmagyna anyk goldaw bermäge taýýardyrys. BMG-niň, ÝYK-nyň we AÝYDK-nyň düzümine girýän agza döwletleriň ählisine bu meseläni içgin ara alyp maslahatlaşmaga goşulmagy teklip edýärin.
Bu guramalaryň çäklerinde Owganystan — Türkmenistan — Azerbaýjan — Gruziýa — Türkiýe ulag geçelgesiniň gurluşygynyň dürli ugurlaryny ara alyp maslahatlaşmagy işjeňleşdirmäge çagyrýarys.
Biz şeýle hem TRASEKA maksatnamasynyň işjeň hyzmatdaşy we gatnaşyjysy hökmünde çykyş etmäge taýýardyrys. Umuman, Merkezi Aziýadan Günbatara ulag geçelgesiniň döredilmeginiň Beýik Ýüpek ýoluny täzeden dikeltmegiň hem-de Ýewraziýanyň dünýä ykdysady polýuslarynyň ikisini hil taýdan täze derejelerde birleşdirmegiň tutanýerli maksatlaryny durmuşa geçirmek babatda örän uly ähmiýete eýedigine ynanýarys.
Gadyrly dostlar!
Biz özümiziň baý serişde binýadymyzy, infrastrukturamyzy, geografik taýdan ýerleşmegiň bähbitlerini halkara ykdysady, söwda, maýa goýum hyzmatdaşlygynyň, Ýewraziýada döwrebap ösüşleriň hakyky zerurlyklaryna kybap gelýän täze gurluşlaryň hem-de gatnaşyk etmegiň nusgalarynyň kemala getirilmeginiň bähbitlerine peýdalanmaga taýýardygymyz barada ynamly aýdypdyk. Türkmenbaşy Halkara portunyň gurulmagy bu işlere Türkmenistanyň anyk we uly goşandy boldy.
Men türkmen taslama düzüjilerine, inženerlerine, gurluşykçylaryna, bu taslamanyň amala aşyrylmagyna goşant goşanlaryň ählisine yhlasly zähmetleri üçin minnetdarlyk bildirýärin. Taslamanyň üstünlikli tamamlanmagyna goşantlary üçin, şu ýerdäki daşary ýurt döwletleriniň we kompaniýalarynyň wekillerine minnetdarlyk bildirýärin.
Türkmen halkyny, biziň gadyrly daşary ýurtly myhmanlarymyzy bu waka bilen gutlaýaryn. Täze portuň Beýik Ýüpek ýolunyň möhüm halkasy, iki yklymyň arasynda ençeme onýyllyklar üçin deňhukukly, netijeli we özara bähbitli hyzmatdaşlyk etmäge giňden açylan derweze boljakdygyna ynanýaryn.
Hemmelere berk jan saglyk, abadançylyk, işlerinde üstünlikleri arzuw edýärin.


text:
Aşyr aýy
Aşyr aýy täze ýylyň birinji aýydyr.Okamaga peýdaly hasaplamagyňyzy umyt bilen şu temany size ýetiresim geldi.Ulamalaryň arasynda (bu mesele barada) yhtylap (gapma-garşy pikirler) bardyr.
Emma sahabalaryň köpisi aýdypdyrlar:Bu sogaply gün Muharramyň onunjy günidir. Amal hem şol sözedir.Resul aleýhyssalam aýtdy:Her kim Aşyr aýynda oraza tutsa, Hatagala ol bendä om müň sapar oraza tutanyň we on säheri bina edeniň sogabyny berer. Her kim Aşyr güni oraza tutan kişiniň agzyny açdyrsa jemi Muhammet ymmatynyň orazadarlarynyň agzyny açdyran sogabyny berer.Ýene Allatagala asmany, ýeri, dagy we derýäny (bu ýerde Nil derýasy göz öňune tutlýar) Aşyra güni (muharrem aýynyň ony) ýaratdy. Olaryň hersini uly etdi.Hezreti adam ata behişden Aşyr güni çykdy we toba etdi. Tobasy kabul boldy. Şol güni hem Aşyr günidi.Nuh pygamber Aşyr güni halaslyk tapdy.Ybraýym alaýhysalam Nemrudyň odundan Aşyr güni halas boldy.Musa aleýhyssalam Aşyr güni derýa düşdi.Pyrgun Aşyr güni gark boldy.Aşyra güni Eýýup alaýhyssalam gurt belasyndan halas boldy.Hezreti Gün Aşyr güni dogdy.Muhammet Mustapa aleýhyssalam Aşyr güni jahana geldi.Kyýamat hem Aşyr güni gaýym bolar.Resul aleýhyssalam aýtdy:Her kim hajat düşse , ol hajatyň alajyny tapyp bilmese Aşyr güni iki rekat namaz okasa, her rekatda bir ýola “Fatiha” we bir ýola “Ýasyn” okagaý.Eger “Ýasyny” bilmese her rekatda ýigrimi bäş ýola “Kulhuwallahu ahady” okasa Allatagala aýdar:-Eý perişdelerim, bu namazy okan bendäme men sogap bererin . Ol perişdeler aýdarlar:-Eý bar Hudaýa! Elbetde Seniň özüň ýagşy bilijisiň! Ol wagt Allatagala aýdar:-Onuň ýanyndaky üçin perişdeler ýazgysyna müň sogaby ol bendä ýazarlar. Üçmahda müň dereje bina ederler. Ol bendä sekiz behişdiň işigini açarlar. Müň günäsini ol bendeden ýok ederler. Rowaýat etdiler: Byr musulman byr kapyra esir bolupdyr. Ol musulman byr gün ondan gaçdy. Ony dört müň kapyr kowdy. Ol musulman yzyndan uly bir leşger gelýändigini gördi. Gizlenmäne hiç ýer tapmady. Şol wagt Aşyr güni ekenligi ýadyna düşdi. Elhal ýerinden turdy. Elini göterip dileg etdi: “Eý, bar Hudaýa, Aşyr güniniň hormaty üçin meni bu kapyrlardan halas et!” diýdi. Ol wagt kapyrlaryň leşgeri ýetip geldi. Onuň iki ýanyndan ötüberdiler. Hiç biri muny görmedi. Şeýdip ol kapyrlardan gutyldy we olardan halas tapanlygynyň şukranasy üçin ol musulman oraza tutdy. Emma iýmäge hiç zat tapmady. Aç ýatdy. Eýse ukyda bir kişi bir desderhan tagam we bir käse suw alyp geldi we aýtdy: -Eý bende, ajap jaýdan ýardan dilediň. Bu gun Aşyr günidir. Hemme hajatlaryň kabul we rowa boldy. Bu tagamy iý-diýdi. Ol tagamy iýdim we ol suwy içdim. Hergiz onuň ýaly tagam iýmändim. Ukudan oýandym, garnyp doýup dur. Agzymdan tagamyň lezzeti gelip dur. Bularyň hemmesi Aşyr güniniň hormatyndandyr.Rowaýat etdiler: Byr baý kazy bardy. Aşyr güni ol kazynyň öýüne bir derwüş geldi we aýtdy:-Eý kazy, men kişiden hiç zat soramandym. Bu maňa bir zeruryýet boldy. Meniň hajatymy rowa etgil.Kazy aýtdy:-Eý derwüş, ne hajatyň bar?Derwüş aýtdy:-On batman nan, iki batman et, iki ýüz teňňe ber.Kazy aýtdy:-Ikindi namazyndan soň gel. Hemmesini taýýar edipbereýin-diýdi. Ol kişi gitdi. Ikindi namazynyň wagty geldi.Derwüş aýtdy:-Eý kazy, hany taýýar bolsa zatlarymy bergil-diýdi.Kazy gaharlanyp jogap berdi we oňa hiç zat bermedi. Ol derwüş ýüregi agyrly bolup, aglaý-aglaý gadyberdi. Derwüş gelýärdi. Bir johit işikde durdy. OL dewüş aglap gelýärdi. Johit onuň ýanyna geldi we:-Sen näme üçin aglaýarsyň?-diýip sorady.Derwüş wakany jöhide aýtdy.Ondan soň derwüş ol jöhitden:-Özüňiziň-diniňiziň hormatyny tutmuýarmysyňyz?-diýip sorady.Jöhit aýtdy:-Hawa tutýarys.Derwüş aýtdy:-Onuň ýaly bolsa meniň hajatymy rowa etgil.Jöhit aýtdy:-Eý derwüş, sen uly ant berdiň. Indi hajatyňy aýtgyl.Derwüş aýtdy:-On batman nan , iki batman et, iki ýüz teňňe pul bergil. Ol jöhit ol halda on batman nan, iki batman bişen eti we iki ýüz teňňäni düýä ýükledi.Kazy öýüne bardy. OL gije düýş gördi. Düýşünde tylladan byr köş gördi. Ol halda kazy sorady:-Bu kimiň köşkidir ?Behişdiň halaýyklary aýtdylar:-Bu köşgi seniň üçin bina edipdik. Emma sen derwüşe rehimiň inmändir we hiç zat bermän iberdiň. Indi ol köşgi jöhide berdik.Şol wagt kazy ukydan oýandy. Daň atdy. Ol jöhidiň öýüne gelip aýtdy:-Eý johit, bu Aşyr güni näme haýyr etdiň? Jöhit derwüşiň wakasyny beýan etdi.Ondan kazy aýtdy:-Ol eden ýagşylygyňy maňa on müň tylla satarmysyň?Jöhit atdy:-Ýüz müň tylla hem bermerin.Jöhit aýtdy:-Eý kazy, name üçin ol ýagşylygy menden satyn aljak bolýarsyň? Wakasyny maňa aýtgyl.Kazy düýşiniň wakasyny aýtdy. Eýse jöhit aglaberdi. Şol zaman pikir etdi. Bigäne bolup bigänä munça ýagşylyk etdim. Emma bu Hudaýdan özge Hudaý bar diýenimiň hemmesi batyl eken-diýdi.Ol ýene:-Eý kazy, men dinimden gaýtdym. Hemme Hudany batyl bildim. Bir Hudaýdan özge Hudaý ýokdyr : “Lä-ilähä illalahu, Muhammet Resulalla,eşhedu en lä illallahu we eşhede enne Muhammetden abdyhu we resuluh” diýip, musulman boldy.


text:
«Turan» futbol boýunça milli çempionatymyzyň Ýokary ligasynda iň aşaky basgançakda baryp, 25 oýundan bary-ýogy 4 utuk toplap bilen hem bolsa, şu ýyl öz meýdanynda güýçli garşydaşlarynyň biri bolan «Balkana» aňsat-aňsat per berenok. Demirgazyk welaýatyň wekili möwsümdäki utuklarynyň birini hem hut «Balkandan» alypdy. 10-nji tapgyrda Daşoguz şäherinde geçirilen duşuşygyň 25-nji minudynda Mämmedaly Karadanow «nebitçileriň» peýdasyna hasaby açan hem bolsa, Yhlas Nepesow 43-nji minutda 11 metrlik jerime urgusyndan hasaby deňläp bilipdi. Duşuşyk bolsa 1:1 hasabyndaky deňlik bilen tamamlanypdy.
Bu gezek hem «Balkanyň» futbolçylary «Turanyň» derwezesine ýol tapyp bilmedi. Ahyrsoňy «demirgazyklylaryň» özleri myhmanlara «kömek etdiler». Ýer eýeleri Akper Aliniň öz derwesine geçiren pökgüsi bilen ýeňildi.


text:
Täze ýola goýulýan mekdeplerde esasy mesele, rus medeniýetiniñ, däp-dessurynyñ bir söz bilen aýdylanda «beýik halkdygyny» görkezmek we olary, ýaş Türkmenleriñ añyna guýmakdy. Aýry tarapdan beýik döwlet şaunizimini ýöretmek üçin, Türkmenlere öz däp-dessurlaryny unutdyrmakdy.
Britan ofiseri H.Moser bilen duşuşan «Bäş serdar» oña Gökdepe gyrgynçylygyndan soñra Türkmenleriñ Ruslara başbütin boýun bolandyklary, olaryñ ruhlaryñ öldürlendigini gürrüñ beripdir. Bäş serdar oña: «Al señki bolsun, indi ozalky döwür geçdi, bize gymyldara mydar galmady, ýaraglarymyz akpatyşanyñ gullugynda» diýip, basmaçylykda ulanýan zynjyryny beripdir.
«Biz Hywa hany, Buhara emiri, parslaryñ şasy bilen uruşdyk, hiç birsinden ýeñilmedik, biziñ azlygymyza garamazdan, erkimize goýsalar, paýtagty ýumurarys. Orslar ýaraglary bilen üç ýylda bizi boýun egdirmegi başardylar, biziñ batyr ata-babalarymyzy öldürindiklerini biz asla unutmarys, ýöne häzir biz olara janymyz-tenimiz bilen ýürekden hyzmat edýäris, sebäbi biz olara öz ýeñijilerimiz diýip, baha berýäris.» diýip, Bäş serdar Mosere gürrüñ beripdir.
Gökdepe galasy basylyp alynandan Türkmenleriñ täze düzgündäki hal-ýagdaýy
Täze ýola goýulýan mekdeplerde esasy mesele, rus medeniýetiniñ, däp-dessurynyñ bir söz bilen aýdylanda «beýik halkdygyny» görkezmek we olary, ýaş Türkmenleriñ añyna guýmakdy. Aýry tarapdan beýik döwlet şaunizimini ýöretmek üçin, Türkmenlere öz däp-dessurlaryny unutdyrmakdy.


text:
Demirgazyk Koreýa ABŞ-niň Wise-prezidenti Maýk Pense reaksiýa bildirdi
ABŞ-niň Wise-prezidenti Maýk Pense Demirgazyk Koreýanyň ABŞ bilen ýadro gepleşikler geçirmelidigini ýogsam, bu ýurdyň soňunyň Liwiýa meňzäp biljekdigini öňe sürüpdi
Demirgazyk Koreýanyň Daşary işler ministriniň orunbasary Çoe Son-Hui ABŞ-niň Prezidenti Donald Tramp bilen Demirgazyk Koreýanyň lideri Kim Çen Ynyň arasynda 12-nji iýunda geçirilmegi meýilleşdirilen duşuşygyň geçirilip-geçirilmejekdigi barada ýaňadandan pikir etjekdiklerini belledi.
Demirgazyk Koreýanyň resmi habarlar agentligi KCNA-nyň habaryna görä Çoe ABŞ-niň Wise-prezidenti Maýk Pensiň Demirgazyk Koreýanyň Liwiýa ýaly boljakdygy baradaky baýanatyny akmaklyk we nadanlyk hökmünde häsýetlendirdi.
Çoe Pensiň Demirgazyk Koreýanyň ýagdaýyna düşünmeýändigini nygtady.
ABŞ-e dialog üçin asla ýalbarmajakdyklaryny aýdan Çoe ABŞ-niň Demirgazyk Koreýa bilen dialog geçirmeginiň ýa-da Phenýan bilen ýadro babatynda gepleşikler geçirmeginiň ABŞ-niň etjek ädimlerine baglydygyny belledi.
ABŞ-niň Wise-prezidenti Maýk Pense Demirgazyk Koreýanyň ABŞ bilen ýadro gepleşikler geçirmelidigini ýogsam, bu ýurdyň soňunyň Liwiýa meňzäp biljekdigini öňe sürüpdi.


text:
Ministrler Kabinetiniň mejlisinde halkara hyzmatdaşlyk, ykdysady, ekologiýa we medeniýet meselelerine garaldy
Türkmenistanyň Prezidenti Gurbanguly Berdimuhamedow Ministrler Kabinetiniň nobatdaky mejlisini geçirdi. Onda möhüm resminamalaryň birnäçesiniň taslamalaryna garaldy hem-de ýurdumyzyň durmuşyna degişli derwaýys meseleleriň birnäçesi ara alnyp maslahatlaşyldy.
Hormatly Prezidentimiz mejlisiň gün tertibine geçip, ilki bilen Ministrler Kabinetiniň Başlygynyň orunbasary, daşary işler ministri R.Meredowa söz berdi. Wise-premýer hasabatynyň başynda BMG-niň Nýu-Ýorkda ýerleşýän Baş edarasyndan gelip gowşan hoş habar hakynda aýtdy. Bu ýerde Birleşen Milletler Guramasynyň Ykdysady we Durmuş geňeşiniň (EKOSOS) 19-njy aprelde geçirilen mejlisinde Türkmenistan 2018-2020-njy ýyllar üçin BMG-niň Çagalar gaznasynyň (UNICEF) Ýerine ýetiriji geňeşine hem-de 2018-2022-nji ýyllar üçin Zenanlaryň statusy boýunça komissiýasyna saýlanyldy.
Şunuň bilen baglylykda, bu wakalaryň hormatly Prezidentimiz Gurbanguly Berdimuhamedowyň ýolbaşçylygynda bu ugurda Bitarap Türkmenistan tarapyndan yzygiderli alnyp barylýan uly möçberli işleriň we umuman, milli Liderimiz tarapyndan durmuşa geçirilýän parahatçylyk söýüjilikli daşary syýasat strategiýasynyň netijeliliginiň aýdyň subutnamasydygy nygtaldy.
Döwlet Baştutanymyz Gurbanguly Berdimuhamedow saglyk, bilim we ýaş nesliň sazlaşykly ösmegi, çaganyň hukuklaryny goramak, gender deňligi hem-de zenanlaryň hukuklarynyň üpjün edilmegi bilen baglanyşykly meselelere aýratyn üns berýär. Şu nukdaýnazardan ýurdumyzyň BMG-niň düzüm birliklerine saýlanylmagy doly kanunalaýyk ýagdaý bolup, Watanymyzyň dünýä derejesinde belent abraýyna şaýatlyk edýär.
Häzirki wagtda Türkmenistan Birleşen Milletler Guramasynyň sekiz komissiýasynyň, komitetleriniň we geňeşleriniň agzasy bolup durýar. Şolaryň çäklerinde ýurdumyz halkara işlerini amala aşyrýar. Şonuň bilen birlikde, ýurdumyz bäş gezek BMG-niň Baş Assambleýasynyň wise-başlyklygyna saýlanyldy.
Wise-premýer, DIM-niň ýolbaşçysy döwlet Baştutanymyzy täze daşary syýasat üstünligi bilen tüýs ýürekden gutlady.
Milli Liderimiz Ministrler Kabinetiniň agzalaryna ýüzlenip, şu ýylyň 19-njy aprelinde Türkmenistanyň birbada halkara komissiýalarynyň ikisine: 2018–2020-nji ýyllar üçin Birleşen Milletler Guramasynyň Çagalar gaznasynyň Ýerine ýetiriji geňeşiniň hem-de 2018–2022-nji ýyllar üçin Zenanlaryň statusy boýunça komissiýasynyň agzalygyna saýlanandygyny habar berdi. Milli Liderimiziň nygtaýşy ýaly, biz bu ýagdaýy ösüp gelýän nesilleri terbiýelemek boýunça alyp barýan köptaraply işimize halkara bileleşigi tarapyndan berlen ýokary baha hasap edýäris.
Hakykatdan hem, saglygy goraýyş ulgamyny döwrebap ýagdaýa getirmek ilatyň saglygyny gowulandyrmaga, türkmenistanlylaryň ömrüniň ortaça dowamlylygyny uzaltmaga, çagalaryň dogluşyny artdyrmaga, çilim çekmegi we neşekeşligi düýpli azaltmaga gönüden-göni täsir etdi diýip, döwlet Baştutanymyz sözüni dowam etdi. Diňe soňky ýyllarda Türkmenistanda iri saglygy goraýyş desgalarynyň 43-si guruldy, enjamlaşdyryldy we işe girizildi diýip, hormatly Prezidentimiz Gurbanguly Berdimuhamedow aýtdy.
Olaryň hatarynda Halkara okuw-ylmy merkezini, Halkara kardiologiýa merkeziniň täze binasyny, Enäniň we çaganyň saglygyny goramak boýunça ylmy - kliniki merkezi, geljekki Halkara hirurgiýa we endokrinologiýa merkezini we beýleki desgalary görkezmek bolar. Türkmenistanyň Prezidentiniň Obalaryň, şäherçeleriň, etraplardaky şäherleriň we etrap merkezleriniň ilatynyň ýaşaýyş-durmuş şertlerini özgertmek boýunça 2020-nji ýyla çenli döwür üçin rejelenen görnüşdäki Milli maksatnamasy bilen baglylykda, oba ýerlerinde jemi ýene-de 44 hassahanany, 72 saglyk öýüni we merkezini gurmak göz öňünde tutulýar.
Häzirki döwürde ýurdumyzda Türkmenistanyň saglygy goraýyş ulgamyny ösdürmek boýunça döwlet maksatnamasy, Türkmenistanyň ilatynyň sagdyn iýmitlenmeginiň milli maksatnamasy, Türkmenistanda ýokanç däl keselleriň öňüni almak we oňa garşy göreşmek boýunça Aşgabat Jarnamasyny durmuşa geçirmegiň Milli strategiýasy, Türkmenistanda Eneleriň we täze doglan çagalaryň, çagalaryň we ýetginjekleriň saglygyny goramagyň Milli strategiýasy we hereketleriň meýilnamasy, Çaganyň irki ösüşi we ony mekdebe taýýarlamak boýunça Türkmenistanyň milli maksatnamasy, Türkmenistanda temmäkä garşy göreşmek boýunça hereketleriň milli meýilnamasy we beýleki resminamalar üstünlikli durmuşa geçirilýär.
Türkmenistanda gender meseleleriniň çözülmegine uly üns berilýär. Ýurdumyzda zenanlar erkekler bilen bir hatarda ýolbaşçy edaralarynda dürli ýokary wezipelerde işleýärler. Jemgyýetde uly hortmatdan peýdalanýarlar hem-de döwletimiziň we jemgyýetimiziň ähli işlerine gatnaşýarlar.
Şunuň bilen baglylykda, döwlet Baştutanymyz Mejlisiň Başlygy A.Nurberdiýewa, wise-premýerler A.Garajaýewe, S.Toýlyýewe, R.Meredowa, Birleşen Milletler Guramasynyň abraýly halkara we jemgyýetçilik guramalary bilen bilelikde ýokarda agzalan düzümleriň işine gatnaşmaga taýýarlyk görmek boýunça şol guramalar bilen birnäçe çäreleri geçirmegi hem-de ýakyn wagtda geçiriljek çäreleriň meýilnamasy barada hasabat bermegi tabşyrdy.
Milli Liderimiz ýygnananlary we ähli türkmen halkyny bu ajaýyp waka bilen gutlady.
Ministrler Kabinetiniň Başlygynyň orunbasary, daşary işler ministri Aşgabatda BMG-niň Durnukly ösüş ulgamynda hyzmatdaşlyk boýunça edarasyny döretmek boýunça geçirilýän işler barada hasabat berdi.
Bellenilişi ýaly, Birleşen Milletler Guramasy bilen giň köpugurly hyzmatdaşlyga ygrarly bolmak bilen, Türkmenistanyň 2015-nji ýylyň 25-nji sentýabrynda BMG-niň Bütindünýä sammitinde kabul edilen Durnukly Ösuş Maksatlaryny durmuşa geçirmäge uly goşant goşýar. Döwlet Baştutanymyz Gurbanguly Berdimuhamedow tarapyndan iri forumlarda öňe sürlen başlangyçlar ählumumy goldawa we dünýä jemgyýetçiliginiň ykrarnamasyna mynasyp boldy. Bu bolsa anyk möhüm halkara resminamalarynda beýanyny tapýar.
Türkmenistanyň Daşary işler ministrligi tarapyndan BMG-niň Ykdysady we durmuş meseleleri boýunça departamenti, bu guramanyň Ösüş Maksatnamasy hem-de beýleki ýöriteleşdirilen edaralary bilen bilelikde Aşgabatda BMG-niň Durnukly ösüş ulgamynda hyzmatdaşlyk boýunça edarasyny döretmek bilen baglanyşykly meseleleri öwrenmek boýunça degişli işler geçirilýär.
Şunuň bilen birlikde, wise-premýer, DIM-niň ýolbaşçysy Durnukly ösüş Maksatlary boýunça ylmy-usulyýet merkezini döretmegiň meseleleri boýunça hasabat berdi.
Döwlet Baştutanymyz hasabaty diňläp, BMG bilen köptaraply hyzmatdaşlygyň pugtalandyrylmagynyň we giňeldilmeginiň Bitarap Türkmenistanyň daşary syýasat strategiýasynyň esasy ugurlarynyň biridigini nygtady. Soňky ýyllarda strategik hyzmatdaşlyk häsiýetine eýe bolan däbe öwrülen bu gatnaşyklar hil taýdan täze derejä çykdy. Muňa Birleşen Milletler Guramasynyň esasy ýöriteleşdirilen edaralary bilen ýola goýlan netijeli özara gatnaşyklar aýdyň şaýatlyk edýär. Şol edaralar bilen bilelikde birnäçe taslamalar we maksatnamalar üstünlikli berjaý edildi we häzir hem durmuşa geçirilýär, ýurdumyzyň BMG-niň dürli düzümlerine, komissiýalaryna hem-de maksatnamalaryna işjeň gatnaşmagy bu abraýly gurama bilen netijeli gatnaşyklara şaýatlyk edýär.
Türkmenistan döwrüň wajyp meselelerini çözmek boýunça umumy tagallalara uly goşant goşup, halkara hyzmatdaşlygynyň giň gerimini öz içine alýan anyk başlangyçlary yzygiderli öňe sürýär. Ýurdumyz degişli milli geňeşmeleri geçirmek üçin BMG-niň derejesinde saýlanyp alnan döwletleriň hataryna girip, 2015-nji ýyldan soňky döwür üçin durnukly ösüşiň täze ählumumy strategiýasyny işläp taýýarlamak işine gönüden-göni gatnaşdy.
Hormatly Prezidentimiz Gurbanguly Berdimuhamedow bular barada aýtmak bilen, kabul edilen Durnukly Ösüş Maksatlaryna ýetmek işinde Birleşen Milletler Guramasy bilen netijeli ysnyşykly hyzmatdaşlyk etmäge, BMG-niň çäklerinde ählumumy parahatçylygyň, abadançylygyň we gülläp ösüşiň bähbitlerine kybap gelýän netijeli gatnaşyklara Türkmenistanyň ygrarlydygyny tassyklady.
Şunuň bilen baglylykda, milli Liderimiz wise-premýere, DIM-niň ýolbaşçysyna BMG-niň Durnukly ösüş ulgamynda hyzmatdaşlyk boýunça edarasyny hem-de Durnukly Ösüş Maksatlary boýunça ylmy-usulyýet merkezini döretmäge degişli ähli meseleleriň üstünde düýpli işlemegi tabşyrdy.
Türkmenistanyň Mejlisiniň Başlygy A.Nurberdiýewa milli kanunçylygy has-da kämilleşdirmek hem-de kanun çykaryjylyk ulgamynda halkara hyzmatdaşlygy ösdürmek boýunça parlamentiň alyp barýan işleri barada habar berdi.
Mejlisiň iş toparlarynda ýurdumyzda amala aşyrylýan durmuş-ykdysady özgertmeleriň hukuk esaslaryny ösdürmäge, jemgyýetimizi mundan beýläk-de demokratiýalaşdyrmaga, adamyň hem-de raýatyň hukuklaryny we azatlyklaryny giňeltmäge, olary durmuşa geçirmek üçin zerur şertleri döretmäge gönükdirilen kanunlaryň taslamalarynyň birnäçesiniň üstünde işlenilýär. Täze kanunçylyk namalary ykdysadyýetde bazar gatnaşyklaryna yzygiderli geçilmegi, telekeçiligiň ösdürilmegi we goldanylmagy, ilatyň ýaşaýyş-durmuş şertleriniň gowulandyrylmagy we türkmen halkynyň abadançylygynyň ýokarlandyrylmagy üçin ähli şertleri döretmäge ýardam etmelidir.
Halkara parlamentara gatnaşyklaryny ösdürmegiň çäklerinde 19-njy aprelde Mejlisiň deputatlary Ýewropa parlamentiniň wekiliýeti bilen duşuşyp, dürli ugurlarda özara gatnaşyklary mundan beýläk-de ösdürmek üçin meýilnamalary hem-de ýurtlaryň we halklaryň ýakynlaşmagynda parlament diplomatiýasynyň mümkinçiliklerini giňden ulanmak meselelerini ara alyp maslahatlaşdylar.
Döwlet Baştutanymyz ýurdumyzyň durmuş-ykdysady ösüşiniň ileri tutulýan wezipelerini hem-de jemgyýetiň mundan beýläk-de döwrebaplaşdyrylmagyny, şeýle hem umumy ykrar edilen halkara kadalaryny nazara almak bilen kämilleşdirilýän kadalaşdyryjy-hukuk binýadyny pugtalandyrmak boýunça geçirilýän işleriň örän wajypdygyny nygtady.
Hormatly Prezidentimiz Gurbanguly Berdimuhamedow kanun çykaryjylyk işiniň giň möçberli döwlet maksatnamalaryny üstünlikli durmuşa geçirmegiň möhüm guraly bolup durýandygyny belläp, parlamentiň işiniň wajyp ugurlaryna deputatlaryň ünsüni çekdi. Bu ugurda amala aşyrylýan işler türkmenistanlylaryň ýaşaýyş-durmuş derejesini has-da ýokarlandyrmaga, raýat institutlarynyň pugtalandyrylmagyna hem-de jemgyýetde demokratik gymmatlyklaryň berkarar bolmagyna ýardam etmelidir.
Döwlet Baştutanymyz kanun çykaryjylyk ulgamynda tejribe alyşmaga, halkara jemgyýetçiligini Türkmenistanyň taryhy tejribesi we demokratiki hukuk döwletini ösdürmegiň ýolunda gazanýan häzirki üstünlikleri bilen tanyşdyrmaga ýardam edýän halkara hyzmatdaşlygyny we parlamentara gatnaşyklaryny mundan beýläk-de giňeltmegiň möhümdigini belledi.
Ministrler Kabinetiniň Başlygynyň orunbasary S.Toýlyýew jemgyýetçilik guramalary tarapyndan öňümizdäki şanly senelere taýýarlyk görmek boýunça alnyp barylýan işler, şol sanda Ýeňiş güni mynasybetli weteranlary hormatlamak boýunça görülýän çäreler barada hasabat berdi.
Şunuň bilen baglylykda, hormatly Prezidentimiz «19411945-nji ýyllaryň urşunda gazanylan Ýeňşiň 72 ýyllygy mynasybetli sowgatlary gowşurmak hakyndaky» Permana gol çekip, baýramçylyk çärelerini ýokary guramaçylyk derejesinde geçirmek boýunça degişli tabşyryklary berdi.
Döwlet Baştutanymyz Türkmen bedewiniň baýramy barada aýdyp, ýurdumyzda behişdi bedewlerimizi ösdürip ýetişdirmek, seýislemek, at çapyşyklaryny guramak, halkara derejesindäki bäsleşikleri geçirmek boýunça zerur maddy-önümçilik binýadynyň döredilendigini belledi. Milli Liderimiz wise-premýerler S.Toýlyýewe we E.Orazgeldiýewe halkymyzyň milli baýlygy bolan ahalteke bedewlerini has düýpli öwrenmek maksady bilen, Türkmen oba hojalyk uniwersitetiniň ýanynda Ahalteke bedewlerini öwrenmek boýunça ylmy merkezi döretmegi tabşyrdy. Munuň üçin ýurdumyzda döwrebap atçylyk sport toplumy hem, önümçilik binýady hem bar.
Mundan başga-da, hormatly Prezidentimiz Gurbanguly Berdimuhamedow ýurdumyzda ahalteke atçylygyny hemmetaraplaýyn ösdürmek üçin zerur binýadyň bardygyna ünsi çekip, Türkmenistanda ahalteke atçylyk akademiýasynyň döredilmeginiň maksada laýyk boljakdygyny aýtdy hem-de bu meseläni içgin öwrenmek barada degişli ýolbaşçylara tabşyryklary berdi.
Ministrler Kabinetiniň Başlygynyň orunbasary B.Hojamämmedow gözegçilik edýän ulgamynyň edaralarynyň alyp barýan işleri hem-de hormatly Prezidentimiziň ozal beren tabşyryklarynyň ýerine ýetirilişi barada hasabat berdi. Hasabatyň çäklerinde milli ykdysadyýetimiziň bäsdeşlige ukyplylygyny ýokarlandyrmak hem-de döwlet eýeçiligini netijeli dolandyrmak, kärende gatnaşyklaryny düzgünleşdirmek maksady bilen görülýän çäreler barada habar berildi.
Rejelenen görnüşde kabul edilen “Kärende hakynda” Türkmenistanyň Kanunyna laýyklykda, Ministrler Kabineti tarapyndan döwlet emläginiň kärendesine berilmeginiň tertibi tassyklanylýar. Şunuň bilen baglylykda, häzirki wagtda bu resminamany işläp taýýarlamak boýunça işler alnyp barylýar. Onda şertnamalary baglaşmagyň, olary bellige almagyň şertleri, kärendesine berijileriň we kärendeçileriň borçlary hem-de beýleki meseleler kesgitleniler.
Hormatly Prezidentimiz Gurbanguly Berdimuhamedow hasabaty diňläp, kärende gatnaşyklarynyň ykdysady, hukuk we guramaçylyk esaslaryny düzgünleşdirmegiň wajypdygyny belledi. Döwlet Baştutanymyz Türkmenistanda kärende hyzmatlarynyň bazaryny ösdürmäge gönükdirilen toplumlaýyn çäreleri kabul etmegiň möhümdigini nygtap, döwlet emlägini kärendesine bermegiň tertibiniň taslamasyny degişli düzümler bilen ylalaşmagy tabşyrdy. Milli Liderimiz bu resminamany taýýarlamak bilen baglanyşykly meseleleri berk gözegçilikde saklamagyň zerurdygyny aýdyp, wise-premýere bu babatda anyk tabşyryklary berdi.
Ministrler Kabinetiniň Başlygynyň orunbasary B.Atdaýew “Awaza” milli syýahatçylyk zolagyny ösdürmek babatda telekeçilik düzümleriniň alyp barýan işleri barada hasabat berdi.
Türkmenistanyň Senagatçylar we telekeçiler birleşmesiniň agzalary tarapyndan jemi 66 sany iki gatly kottej görnüşli öýleri, suwa düşülýän howuzlary, sport hem-de çagalaryň oýun meýdançalary, jemgyýetçilik iýmiti desgasy bolan bäş sany dynç alyş toplumlaryny gurmak teklip edilýär.
Döwlet Baştutanymyz amatly şertleri döretmek maksady bilen biziň deňizýaka sebitimizde dynç alşy guramak üçin halkara derejeli şypahana zolagy işjeň ösdürilýär diýip, bu işe ýurdumyzyň telekeçileriniň goşýan uly goşandyny belledi. Bu ugurda hyzmat etmegiň dünýä ölçeglerine laýyk gelýän köpugurly syýahatçylyk düzümleriniň döredilmegi biziň baş wezipämiz bolup durýar diýip, milli Liderimiz nygtady hem-de wise-premýere anyk görkezmeleri berdi.
Hormatly Prezidentimiz ýurdumyzyň durmuş-ykdysady taýdan ösüşi üçin oňaýly bähbitlere eýe bolan ykdysadyýetiň pudagy hökmünde syýahatçylygyň ilatyň girdejileriniň we iş bilen meşgul bolmagynyň uly çeşmesine öwrülmelidigini ýene-de bir gezek belledi.
Soňra Ministrler Kabinetiniň Başlygynyň orunbasary B.Ereşow gözegçilik edýän senagat ulgamy barada aýdyp, 10-11-nji maýda Minsk şäherinde geçirilmegi meýilleşdirilen Ykdysady hyzmatdaşlyk boýunça hökümetara türkmen-belarus toparynyň sekizinji mejlisine taýýarlyk görlüşi barada hasabat berdi.
Mejlisiň gün tertibine birnäçe ileri tutulýan ugurlarda—söwda-ykdysady, ylym, bilim, sport we syýahatçylyk, medeniýet we saglygy goraýyş ulgamlarynda özara hereket etmekde mundan beýläk-de hyzmatdaşlyk etmegiň meseleleriniň giň toplumyny ara alyp maslahatlaşmak girizildi.
Mejlisi geçirmegiň çäklerinde türkmen wekiliýetiniň agzalarynyň dostlukly ýurduň degişli ministrliklerinde we pudak edaralarynda birnäçe ikitaraplaýyn duşuşyklary meýilleşdirildi.
Wise-premýer hasabatyň çäklerinde şu ýylyň güýzünde Aşgabatda geçiriljek Ýapyk binalarda we söweş sungaty boýunça V Aziýa oýunlarynyň nyşanlary çitilen dokma önümleriniň nusgalaryny döwlet Baştutanymyzyň garamagyna hödürledi.
Türkmenistanyň hem-de Belarus Respublikasynyň döwletara gatnaşyklarynyň dostluk däplerinde, özara bähbitlilik we uzakmöhletleýin hyzmatdaşlyk ýörelgelerinde depginli ösdürilýän köpýyllyk hem-de köptaraply ikitaraplaýyn hyzmatdaşlygyň baý tejribesi bar diýip, hormatly Prezidentimiz Gurbanguly Berdimuhamedow aýtdy. Lebap welaýatynda şu ýylyň martynda ulanmaga tabşyrylan kaliý dökünlerini öndürýän Garlyk dag-magdan baýlaşdyryjy toplumyň üstünlikli durmuşa geçirilen bilelikdäki taslamasy iki ýurduň netijeli ykdysady gatnaşyklarynyň aýdyň mysalydyr.
Milli Liderimiz Minsk şäherinde geçiriljek Ykdysady hyzmatdaşlyk boýunça hökümetara türkmen-belarus toparynyň nobatdaky mejlisiniň ähmiýetini nygtady. Ol ikitaraplaýyn hyzmatdaşlygy çuňlaşdyrmaga we giňeltmäge, iki doganlyk halkyň arasynda dostluk, ynanyşmak hem-de özara düşünişmek gatnaşyklaryny hemmetaraplaýyn pugtalandyrmaga ýardam etmäge gönükdirilendir.
Döwlet Baştutanymyz kuwwatly serişde binýadyna eýe bolşy ýaly, bilelikdäki täze taslamalary durmuşa geçirmek üçin hem ösen düzümi bolan iki ýurduň kuwwatly mümkinçiliklerini has doly herekete getirmäge degişli wezipeleriň wajypdygyna ünsi çekip, bilelikdäki mejlisi ýokary derejede geçirmek boýunça wise-premýere görkezmeleri berdi.
Hormatly Prezidentimiz Gurbanguly Berdimuhamedow hödürlenen dokma önümleriniň nusgalaryny oňlap, Ýapyk binalarda we söweş sungaty boýunça V Aziýa oýunlarynyň guramaçylykly we üstünlikli geçirilmegi bilen baglanyşykly olaryň mahabatlandyrylmagyny üpjün etmäge hemmetaraplaýyn taýýarlyk görmegiň wajypdygyny belledi. Şu babatda döwlet Baştutanymyz uly sport forumynyň degişli nyşanlary şekillendirilen önümleriň dürli görnüşlerini çykarmak meselelerini aýratyn gözegçilikde saklamagy tabşyrdy.
Soňra Ministrler Kabinetiniň Başlygynyň orunbasary E.Orazgeldiýew möwsümleýin oba hojalyk işleriniň barşy barada hasabat berdi. Şu günler güýzlük bugdaýa ideg edilýär--ösüş suwy tutulýar, mineral dökünler bilen iýmitlendirilýär hem-de haşal otlara garşy işler geçirilýär, gowaça ekişi dowam edýär.
Wise-premýer şeýle hem döwlet Baştutanymyzyň ozal beren tabşyryklarynyň ýerine ýetirilişi barada hasabat berip, Türkmen bedewiniň baýramy mynasybetli geçiriljek çäreleri ýokary derejede guramagy üpjün etmek barada amala aşyrylýan işler barada aýtdy.
Hormatly Prezidentimiz Gurbanguly Berdimuhamedow hasabaty diňläp,
wise-premýerler E.Orazgediýewiň hem-de D.Amangeldiýewiň ünsüni Türkmenistanyň ekologiýa syýasatynyň ileri tutulýan ugurlaryna çekdi. Alnyp barylýan işleriň barşynda ýurdumyzyň şäherleriniň we obalarynyň töwereklerinde her ýyl müňlerçe bag nahallary oturdylýar. Men düýn Aşgabada hem-de Ahal welaýatynyň bir bölegine aýlanyp gördüm, desgalaryň, täze etrapçalaryň we şäherçeleriň gurluşygynyň alnyp barlyşyny synladym, bugdaýyň ýagdaýy bilen tanyşdym diýip, döwlet Baştutanymyz belledi.
Hormatly Prezidentimiz sözüni dowam edip, Garagum çölünden Aşgabat tarapa uly tozanyň gelýändigini görendigini aýdyp, şäherlerimiziň we şäherçelerimiziň daş-töweregine her ýylda bag ekmek, ekologiýa taýdan arassa zolaklary döretmek boýunça alyp barýan syýasatymyzyň dogrudygyna ýene-de bir gezek göz ýetirendigini nygtady. Şunuň bilen birlikde, bag ekmek üçin jogapkär ministrlikleriň we pudak edaralarynyň ýolbaşçylary baglara ideg edilişine talabalaýyk gözegçilik etmeýärler. Bag nahallary ýeterlik möçberde oturdylmaýar. Biz bag ekilen zolaklary giňeltmelidiris. Tebigaty goramak, suw, ýer we biologiki serişdeleri rejeli peýdalanmak boýunça ähli çäreleri görmelidiris diýip, milli Liderimiz Gurbanguly Berdimuhamedow aýtdy. Biologiki köpdürlüligi we tebigy giňişlikleri gorap saklamaga, çölleşmäge we tokaýlaryň ýitip gitmegine garşy göreşmäge, ilaty ekologiýa taýdan terbiýelemäge has köp üns bermelidiris diýip, döwlet Baştutanymyz nygtady. Hormatly Prezidentimiz şeýle hem aýratyn goralýan çäkler bolan goraghanalary ösdürmek boýunça alnyp barylýan işleri güýçlendirmegi talap etdi. Sebäbi olaryň örän uly ylmy we medeni ähmiýeti bar. Bu çäkler daşky gurşawa gowy täsir edýär.
Döwlet Baştutanymyz Garagum derýasynyň kenaryna tut nahallarynyň oturdylmagynyň wajypdygyny belledi. Munuň özi bu şäheriň ekologiýa ýagdaýyny gowulandyrmaga, ýurdumyzda ýüpekçiligi ösdürmäge ýardam eder.
Döwlet Baştutanymyz wise-premýer D.Amangeldiýewe desgalaryň gurluşyk işlerinde, şol sanda «Täze zaman» obasynda örän köp kemçiliklere ýol berilýändigini aýdyp, şol kemçilikleri düzetmegi tabşyrdy. Hormatly Prezidentimiz ähli desgalarda gurluşyk işleriniň ýokary hilli bolmagyny gazanmagy, gurluşygyň hili üçin Gurluşyk we binagärlik ministrliginiň ýolbaşçylarynyň jogap bermelidigini talap etdi.
Hormatly Prezidentimiz Gurbanguly Berdimuhamedow geçirilýän ahalteke bedewleriniň gözellik bäsleşikleriniň, halkara maslahatlarynyň, marafon we konkur ýaryşlarynyň, at çapyşyklarynyň türkmen halkynyň iň gowy atçylyk däpleriniň ösdürilmegine, ýurdumyzyň atçylyk hem-de atçylyk-sport mekdebiniň halkara ulgamyna işjeň goşulyşmagyna, behişdi bedewlerimiziň tutuş dünýädäki şan-şöhratynyň has-da artdyrylmagyna ýardam edýändigini aýdyp, wise-premýere Türkmen bedewiniň baýramy mynasybetli çäreleri ýokary derejede guramak boýunça birnäçe anyk tabşyryklary berdi.
Döwlet Baştutanymyz gowaça ekişini agrotehnikanyň kadalaryna laýyklykda tamamlamak hem-de bugdaý oragyna guramaçylykly taýýarlyk görmek barada hem degişli görkezmeleri berdi.
Ministrler Kabinetiniň Başlygynyň orunbasary M.Babaýew Balkan welaýatynda bazalt süýümini we gurluşyk serişdelerini öndürýän kärhanany gurmak boýunça alnyp barylýan işler barada hasabat berdi.
“Türkmengeologiýa” döwlet korporasiýasy tarapyndan Türkmenbaşy şäherinde ýerleşýän “Şagadam” bazalt dag ýataklarynda geçirilen işler barada aýdyldy. Dag ýataklarynda gözleg-barlag işleriniň toplumy ýerine ýetirildi. Şunuň netijesinde bazalt süýüminiň tejribe nusgasy taýýarlanyldy. Mundan başga-da, bu ýatagyň serişdelerini takyklamaga ýardam etjek gözleg-barlag işleri alnyp barylýar.
Döwlet Baştutanymyzyň garamagyna ýokarda agzalan zawody Gyýanly şäherçesiniň çäginde gurmak baradaky teklip hödürlenildi. Häzirki wagtda bu ýerde iri senagat merkezi döredilýär.
Hormatly Prezidentimiz Gurbanguly Berdimuhamedow hasabaty diňläp, Türkmenistanyň baý mineral serişdelere eýe bolmak bilen, olara milli ykdysadyýetimizi okgunly ösdürmegiň möhüm şerti hökmünde garaýandygyny nygtady. Milli Liderimiz ýakyn ýyllaryň dowamynda dag-magdan senagatynda daşary ýurtlardan getirilýän harytlaryň ornuny tutýan, nebitgaz, gurluşyk, awtoulag ýollary we beýleki pudaklarda ulanylýan önümleriň köp görnüşlerini öndürýän täze kärhanalaryň döredilmeginiň möhümdigini belledi.
Döwlet Baştutanymyz wise-premýere Hazarýaka sebitinde berk bazalt süýüminden gurluşyk materiallaryny çykarýan önümçiligi ýola goýmaga degişli anyk tabşyryklary berdi.
Soňra Ministrler Kabinetiniň Başlygynyň orunbasary D.Amangeldiýew döwlet Baştutanymyzyň garamagyna 2017-nji ýylda açylyp ulanylmaga berilmegi meýilleşdirilýän iri önümçilik we medeni-durmuş maksatly binalaryň hem-de desgalaryň sanawyny hödürledi.
Taýýarlanan sanawa Aşgabat şäheriniň we welaýatlaryň häkimlikleri, degişli ministrlikler hem-de pudak edaralary, Senagatçylar we telekeçiler birleşmesi tarapyndan döwlet Baştutanymyzyň kararlaryna laýyklykda, gurulýan, umumy bahasy 6,7 milliard dollara barabar bolan dürli maksatly binalaryň we desgalaryň 586-sy girizildi. Resminama ýurdumyzda kabul edilen durmuş-ykdysady ösüş maksatnamalaryny durmuşa geçirmek hem-de gurluşyk işleriniň ýokary hilli we öz wagtynda ýerine ýetirilmegine gözegçiligi güýçlendirmek maksady bilen taýýarlanyldy.
Wise-premýer şeýle hem dünýäniň öňdebaryjy tehnologiýalaryny ulanmak arkaly ýaşaýyş jaýlarynyň we beýleki durmuş-medeni maksatly desgalaryň gurluşygynyň alnyp barlyşy we Aşgabat şäheriniň ýol-ulag düzümini ösdürmek hem-de binagärlik keşbini gowulandyrmak we abadanlaşdyrmak boýunça alnyp barylýan işler barada hasabat berdi. Häzirki güne çenli 56,52 kilometr awtomobil ýollary, 18 köpri, 32 ýerasty we 15 ýerüsti pyýada geçelgeler gurlup, ulanmaga berildi. Täze suw üpjünçilik we lagym ulgamlaryny gurmak işleri dowam edýär.
Hormatly Prezidentimiz Gurbanguly Berdimuhamedow 2017-nji ýylda ulanmaga berilmegi meýilleşdirilýän önümçilik we durmuş-medeni maksatly binalaryň hem-de desgalaryň sanawyny tassyklamak hakyndaky Buýruga gol çekip, geçirilýän işleriň örän wajypdygyny belledi we Aşgabatda alnyp barylýan gurluşyk işlerine gözegçiligi güýçlendirmegi, ýerine ýetirilýän işleriň hiline aýratyn üns bermegi tabşyrdy. Şol gurluşyk işleri bellenilen möhletde tamamlanmalydyr. Döwlet Baştutanymyz gurulýan ähli desgalaryň häzirki zaman binagärliginiň iň gowy däplerini özünde jemlän ak mermerli paýtagtymyzyň gaýtalanmajak binagärlik keşbi bilen sazlaşmalydygyny belledi.
Ministrler Kabinetiniň Başlygynyň orunbasary B.Annameredow
4-5-nji maýda “Awaza” milli syýahatçylyk zolagynda ulag we logistika boýunça halkara maslahatyny geçirmäge görülýän taýýarlyk barada hasabat berdi. Daşary ýurtlaryň dürli ulag-logistika kompaniýalarynyň, halkara guramalaryň, döwlet düzümleriniň wekilleri, maýadarlar maslahata gatnaşmaga isleg bildirdiler.
Wise-premýer bu ugurda görülýän anyk çäreler barada hasabat berip, maslahatyň gün tertibine girizilen wajyp meseleleriň hatarynda milli ykdysadyýetde ulag ulgamynyň we logistikanyň orny, logistika ulgamynyň geljegi, aragatnaşyk düzümleriniň, demir ýol pudagynyň, deňiz we derýa ulaglarynyň ösüşiniň geljegine degişli we beýleki meseleleriň bardygyny aýtdy.
Hasabatyň çäklerinde 2017-nji ýylyň sentýabrynda Aşgabatda geçiriljek Ýapyk binalarda we söweş sungaty boýunça V Aziýa oýunlarynyň geçýän döwründe ulanyljak awtoulaglary bezemek üçin degişli nyşanlary taýýarlamak boýunça amala aşyrylýan işler barada habar aýdyldy.
Hormatly Prezidentimiz Gurbanguly Berdimuhamedow ulag-aragatnaşyk ulgamynyň dünýä hojalyk aragatnaşyklarynyň netijeliligine hem-de sazlaşyklylygyna täsir edýän dünýä ykdysadyýetiniň esasy ugurlarynyň biridigini belledi. Türkmenistan bu ugurda, şol sanda BMG-niň çäklerinde halkara gatnaşyklary meselelerinde işjeň ýörelgäni eýeläp, anyk başlangyçlary öňe sürýär hem-de daşary ýurtly hyzmatdaşlar bilen bilelikde transmilli üstaşyr-ulag geçelgelerini döretmek boýunça iri möçberli düzümleýin taslamalary durmuşa geçirýär.
Türkmenistanyň geografik taýdan amatly ýerleşmegi sebit we yklym ähmiýetli möhüm üstaşyr-ulag halkasy hökmünde onuň berkidiji derejesini şertlendirýär. Gazagystan-Türkmenistan-Eýran hem-de Türkmenistan-Owganystan-Täjigistan demir ýollary, Amyderýanyň üstünden geçýän awtomobil we demir ýol köprüleri, Aşgabatdaky hem-de welaýatlardaky howa menzilleri, ýokary tizlikli awtomobil ýollary, Türkmenbaşy şäheriniň Halkara deňiz porty, ulanmaga tabşyrylan beýleki desgalar we ýurdumyzda häzirki gurulýan binalar ulag-aragatnaşyklarynyň halkara ulgamynyň möhüm baglanyşdyryjy halkalary bolmaga gönükdirilendir.
Bu çäreleriň ählisi ýurdumyzyň ulag ulgamynyň halkara aragatnaşyk düzümlerine işjeň goşulyşmagyna, Türkmenistanda multimodal gatnawlarynyň sebitleýin utgaşdyrylmagyny üpjün edýän iri logistika merkeziniň döredilmegine ýardam eder.
Döwlet Baştutanymyz Gurbanguly Berdimuhamedow bu strategiki ugurda özara bähbitli halkara hyzmatdaşlygyny has-da ösdürmäge anyk goşant bolmaga gönükdirilen öňde boljak maslahatyň ähmiýetini nygtap, wise-premýere ulag we logistika boýunça halkara maslahatyny taýýarlamagyň we geçirmegiň ýokary guramaçylyk derejesini üpjün etmek, ähli degişli meseleleri wagtynda çözmek boýunça birnäçe anyk tabşyryklary berdi.
V Aziýa oýunlarynyň ýakynlaşyp gelmegi bilen baglylykda ýolagçylara hyzmat etmegiň hilini hem-de medeniýetini has-da ýokarlandyrmak meselelerine aýratyn üns bermek gerek. Hyzmat ediş ulgamy iň ýokary derejä çykarylmalydyr. Şunuň bilen baglylykda, milli Liderimiz bu meseleleriň ulaglaryň ähli görnüşleriniň ýolbaşçylarynyň üns merkezinde bolmalydygyny aýtdy.
Hormatly Prezidentimiz “Türkmenhowaýollary” gullugynyň başlygy D.Saburowa wezipe borçlaryny talabalaýyk ýerine ýetirmän, şahsy düzgün-nyzamy hem-de garamagyndaky edara-kärhanalarda tertip-düzgüniň berjaý edilişine gözegçiligi gowşadandygy üçin berk käýinç yglan edip, degişli Buýruga gol çekdi.
Ministrler Kabinetiniň Başlygynyň orunbasary A.Garajaýew 3–5-nji maý aralygynda Aşgabatda Palestina Döwletiniň Medeniýet günlerini geçirmäge görülýän taýýarlyk barada hasabat berdi.
Bu çäräni geçirmek üçin Palestinanyň medeniýet işgärleriniň hem-de sungat ussatlarynyň düzümindäki wekiliýet ýurdumyza geler. Medeniýet günleriniň çäklerinde dostlukly ýurduň sungat ussatlarynyň konserti, amaly-haşam sungatynyň eserleriniň sergisi geçiriler, kinofilmleriň görkezilişi bolar. Palestina Döwletiniň Türkmenistandaky Medeniýet günleri bilelikdäki dostluk konserti bilen tamamlanar. Medeniýet ministrliginde dostlukly ýurduň wekiliýetini kabul etmegiň barşynda ynsanperwer ulgamda döwletara gatnaşyklary ösdürmegiň geljegi ara alnyp maslahatlaşylar. Myhmanlar üçin medeni maksatnama taýýarlanyldy. Oňa laýyklykda, myhmanlar paýtagtymyzyň muzeýlerine hem-de beýleki ajaýyp ýerlerine baryp görerler.
Hormatly Prezidentimiz Gurbanguly Berdimuhamedow hasabaty diňläp, Türkmenistanyň daşary ýurtlar bilen gatnaşyklaryny täze many-mazmun bilen baýlaşdyrýan, dostluk hem-de köpugurly hyzmatdaşlyk gatnaşyklaryny pugtalandyrmaga, türkmen halkynyň ruhy mirasyny giňden wagyz etmäge ýardam edýän halkara medeni çäreleriň geçirilmeginiň uly ähmiýetini nygtady.
Milli Liderimiz Palestinanyň Türkmenistanda geçiriljek Medeniýet günleriniň gadymdan gelýän dostluk däplerine esaslanýan hem-de iki ýurduň halklarynyň bähbitlerine laýyk gelýän döwletara gatnaşyklaryň hemmetaraplaýyn berkidilmegine ýardam etjekdigine ynam bildirip, wise-premýere bu çäräniň ýokary guramaçylyk derejesinde geçirilmegini üpjün etmek babatda anyk tabşyryklary berdi.
Şeýle-de wise-premýer aprel aýynyň soňky ýekşenbesinde belleniljek Türkmen bedewiniň baýramy mynasybetli guraljak medeni çäreleriň meýilnamasy barada hasabat berdi.
Döwlet Baştutanymyz ahalteke bedewleriniň türkmen topragynyň hakyky gudratydygyny, türkmen halkynyň kalbynyň ganatydygyny, biziň milli buýsanjymyzdygyny belledi. Şunuň bilen baglylykda, hormatly Prezidentimiz Türkmen bedewiniň baýramy mynasybetli bellenilen medeni-köpçülikleýin çäreleriň hemmesiniň ýokary guramaçylyk derejesini üpjün etmek üçin zerur işleri geçirmek barada wise-premýere anyk görkezmeleri berdi.
Ministrler Kabinetiniň mejlisinde döwlet durmuşyna degişli başga-da birnäçe meselelere garaldy we olar boýunça degişli çözgütler kabul edildi.
Hormatly Prezidentimiz Gurbanguly Berdimuhamedow mejlisi jemläp, oňa gatnaşyjylara eziz Watanymyzyň mundan beýläk-de gülläp ösmeginiň, türkmen halkynyň bagtyýar we abadan durmuşynyň bähbidine alyp barýan işlerinde uly üstünlikleri arzuw etdi.
21.04.2017


text:
Ah şu öýe berlen ýumuşlar…
Çagalarymyza näçe gezek mekdepde tabşyrylan öý ýumuşlaryny ýerine ýetir diýsek hem bizleri diňlemän bilýäler. 40 gezek aýtýan ýene diňlänok, ýogsam özleräm etmelidigini bilýär welin ýene edenoklar diýip käýinýäs.
Biz ene-atalar hem köp zady bilýäs, yöne ýerine ýetirmeli bolanymyzda ýaltanýas ya-da yradamyzy dogry ulanyp bilemizok. Meselem günde 1.5 litr suw içmeli diýýäs, ýöne içemizok. Ýada günde ýarym sagat ýöreýiş etmegiň saglygymyza peýdalydygyny bilýäs , ýöne ýerine ýetirip bilemizok. Ya-da horlanaýyn diýýäs, horlanyp bilemizok. Näme üçin? Sebäbi bir zady “bilmek” we ony “amal etmek” aýra-aýra zatlar. Bilmek “beýnimiziň” işi, amal etmek bolsa “yradamyzyň” işi.
Biz ulularyň bilýän zatlarynda yradamyzy ulanyp bilmedik wagty, muny bir çaganyň ýerine ýetirmesi biraz kyn. Ýa-da maşagalada ene-ata telewizor seredýändir we çagasyny öýe berlen ýumuşlaryny ýerine ýetirmesi üçin otagyna ugratýarlar. Elbetde beýle ýagdaýda çagamyzyň bizi diňlemesine garaşmaň.
Onda näme etmeli? Öýe berlen ýumuşlary näme ? Çagamyzyň yradasyny ulanyp bilmesi üçin oňa goldaw bermeli. Öý işlerini ýerine ýetirip biljek ýerini taýynlamaly. Gerek bolsa bile oturyp etmeli. Olara goldaw berip höwesini artdyrmaly. Olara ters gidip yradasyny ýitirtmeli däl. Ýa-da maşagalada ene-ata telewizor seredýändir we çagasyny öýe berlen ýumuşlaryny ýerine ýetirmesi üçin otagyna ugratýarlar. Elbetde beýle ýagdaýda çagamyzyň bizi diňlemesine garaşmaň.


text:
Şu gün «Awaza» milli syýahatçylyk zolagynda Türkmenistanyň IX Halkara gaz kongresiniň işiniň ikinji güni geçirildi.
Günüň birinji ýarymynda geçirilen mejlisde Türkmenistanyň nebitgaz toplumynyň we daşary ýurt kompaniýalarynyň ýolbaşçylary we wekilleri çykyş etdiler.
Mejlisde ilki bolup «Türkmennebit» döwlet konserniniň başlygy Döwletdurdy Hajyýew çykyş etdi. «Gazy sarp etmek we paýlamak ulgamynda işewürlik prosesleriniň ösüşi» temasyndan eden çykyşynda ol nebitgaz senagatyny ösdürmegiň ileri tutulýan ugurlary, «Türkmennebit» DK-nyň öňünde ýakyn geljek we uzak möhletleýin meýilnamalar, häzirki zaman tehnologiýalaryny we enjamlaryny hödürleýän daşary ýurt kompaniýalary bilen hyzmatdaşlyk etmegiň mümkinçilikleri we geljegi hakynda jikme-jik gürrüň berdi.
Şeýle hem D.Hajyýew «Türkmennebit» döwlet konserniniň çykaryjy guýularyň plastlarynyň prizaboý zolaklaryna täsir etmek boýunça tehnologiýalary synag etmek ulgamynda hyzmatdaşlyk etmäge gyzyklanma we taýýardygyny bildirýändigini belledi. Mundan başga-da, konsern suw izolýasion abatlaýyş işleri we nebit hem-de gaz guýularynda suwuň süzgüçden galyndylaryny aýyrmak ýaly meselelerde hyzmatdaşlyk etmäge aýratyn gyzyklanma bildirýär.
Soňra bu forumyň hemaýatkärleriniň biri bolan ýerli «Bir dünýä» kompaniýasynyň direktory Ahmetjan Mowlýanow çykyş etdi. «Suwuklandyrylan uglewodorod gazlaryny, metanoly we beýleki guýma himiýa ýüklerini eksport etmegiň logistikasy» temasy boýunça eden çykyşynda ol kompaniýanyň Türkmenistandaky we onuň daşyndaky işjeňligi dogrusynda gürrüň berdi. Bellenilişi ýaly, bu kompaniýa ýurdumyzyň gazhimiýa taslamalaryny durmuşa geçirmekde, şol sanda Balkan welaýatynyň Gyýanly şäherçesindäki polietilen we polipropilen öndürýän zawody gurmakda logistika hyzmatlaryny bermeklige işjeň gatnaşýar.
«EDS Gazpetro Poland» kompaniýasynyň wise-prezidenti Adam Adamowskiniň çykyşy hem gyzykly boldy. Onuň çykyşynda gaz we energetika senagatynda professional inžinering we pekedžing hakynda aýdyldy. Bu ugur nebitgaz senagatynda möhüm temalaryň biridir. Kompaniýa kompressor enjamlarynyň komplektasiýasy boýunça hyzmatlary — seljerme, saýlama, taslamalary işläp düzmek, priwody gaz turbinalary, gaz hereketlendirijileri ýa-da elektrik hereketlendirijiler bolan kompressor desgalaryny satyn almak we komplektasiýa (porşenli we merkezli), montaž we işe girizmek işlerine gözegçilik hyzmatlaryny hödürleýär.
Habar berlişi ýaly, häzirki wagtda kompaniýa uglewodorod serişdeli türkmen känlerinde kompressor beketlerinde abatlaýyş işlerini geçirmek üçin «Türkmengaz» döwlet konserni bilen şertnama baglanyşmak boýunça başlangyç tapgyrda gepleşikleri geçirýär.
Günüň ikinji ýarymynda Türkmenistanyň nebitgaz toplumynyň ýolbaşçylarynyň daşary ýurt kompaniýalarynyň wekilleri bilen duşuşyklary geçirildi. Olaryň dowamynda özara bähbitli gatnaşyklary mundan beýläk hem ösdürmegiň meseleleri maslahatlaşyldy.
Şu gün agşam Türkmenistanyň IX Halkara gaz kongresi öz işini tamamlar.


text:
mc_merw
Bulat Mansurow
farabi başga bir mowzukda gazak Timur Bekmambetowy agzap geçipdir. Menem türkmeniň önümi bolan Bulat Mansurowy ýatlasym geldi.
Ýaşuly 1937 ýylynyň 7-njy iýulynda Türkmenabatda dogulan [Chardzhou, TSSR, Soviet Union]. 1992 ýylynda Magtymguly adyndaky halkara baýragyna mynsayp bolýa. Baran ýurdynda düşüren kinosy halanan, gowy görülen. Türkmen...
Soňky suratlarymyz
Adaty bolan "Soňky suratlarymyz" blogynyň üçünji bölümini açýaryn.
Öňki bloglara sepler:
Soňky suratlarymyz - 1
Sonky suratlarymyz----2
Dermanyň surat goýmany öwretýan yazgysy
Toýa geliň ! (24/02/2008)
Salam oglanlar, gyzlar, dostlar, doganlar.
2008 baýdak aýynyň 24ine toýum bar (sagat 18:00da).
Baýramaly şäheri Bereket kafesinde.
Hemmäňizi garaşýan.
Sag boluň.
Toýda görüşeliň.
Myrat Sadyk.
Optimizm we Pessimizm
Optimizm - Durmuşa gowy tarapdan seretmek, hemme adamlar gowy görmek, bütün wakalar netijesini iň gowy ýagdaý diýip hasaplamak.
Pessimizm - Durmuşa we adamlara negatif tarapdan seretmek, hemme zatlar ýamanlyga tarap barýa diýip hasaplamak.
Ýarysyna çenli suw guýulan stakany görkezip, \"şu näme ?\" diýip soranlarynda, şeýleräk jogap be...
Party (hezillik)
Azyndan hepdede bir gezek hezillik etýän, has takygy hezillik etmäni gowy görýän. Hökmän ýüzläp adam bilen däl, 3-4 bilen hem bolsa dertlerden, okuwdan, işden uzak durup şatlanmany halaýan. Näme de bolsa intäk sallah, alan galaň özüňki.
Hemişe öňünden plan düzýan; nirede etmeli, kimleri çagyrmaly, näme bilen hyzmat etmeli, ...
Şu wagt...
Eldeki haýwanlar
Bize kakam öýde haýwan saklamana rugsat berenokdy, öýde diýdigim howlymyzda. Bir gezek iki ýaşlarynda goýun it getiripdik, ertir tursak daňylan ýerinde ýok. Nädip gaçdy intak hem bilemok belki gaçmaga kakam kömek edendir. Arzuwymda bir alabaý edinmek bar.
Könelerden ýatlama
Kerim Gurbannepesow.
Bir gün ýokary okuw jaýynda okaýan ýaşlar bilen söhbetdeşlik geçirende bir gyz şeýleräk sorag berýär.
- Kerim aga, söýgi näme ?
Kerim şahyr
- Wah gyzym, on sekiz ýaşyňda sen söýgini bilmeseň men nireden bileýin.
Kolleksiýa
On ýyldan gowyrak boldy pul kollektsiýa etýän. Şuwagt 500 töwerek kagyz pul [banknot] we 1000-den kän köpük [moneta] boldy.
Araňyzda gyzyklanýan bar bolsa habarlaşalyň.
Dünýa standartyna görä kagyz pul ýagdaýynyň derejenlendirme terminleri
UNC(uncirculated, 10)
Ellenmedik, eplenmedik, hiç hili ulanylmadyk ýagdaýd...
Kölege
Çagalykda köpümiziň güýmenjesi, eliň bilen bir şekiller edip kölegesini bir zatlara meňzetmek. Men şu wagtlar hem çagalary güýmejek bolsam birinji ulanýan ýolum şul. Käniräk şekiller görkezip ýany bilen sesi hem çykaryp bilseň adyň «Fokusnik» bolýa. Arasyndan betiräk çaga çykyp \"indi pil bolup görkez\" diýäýýä, şolar ýalakda oblom bolmaz ýalak ine...
Metro
Dünýäde ilkinji metronyň açylyşy 4 Sanjar 1880-de Londonda bolupdyr. Onyň uzynlygy 6 kilometr eken we birinji ýolagçysy (passažiri) Wales prinsi, geljekki Beýikbritanýa koroly Eduard VII bolupdyr. Onyň adyna «Metropolitan Railway» (paýtagt demirýoly) diýipdirler, uzyn ady gysgaldyp bäş harlpyja «metro» diýipdirler.
Metrony köplenç M harpy bi...
Rock For Darfur
Şu wagt Mattafix-yň täze çykan «Living Darfur» atly single-ini diňledim, gowja bolupdyr haladym. Bu aýdymy «Save Darfur», «Rock For Darfur» we «Darfur Now» ýaly guramalaryň edişi ýalak kömek etmek we kömek ýygnamak uçin ýazypdyr. Darfurda bolup geçýän urşy, gyrgynçylygy, kynçylygy dünýä eşitdirmek üçin Mattafix-yň seçen ýaly şeýleräk, sebäbi täze...
Garaşsyzlyk 27, näme planlaryňyz bar ?
Garaşsyzlyk baýramy ýetip gelýa, özem ruhgüni, köpümiz boş. Näme planlaryňyz bar ?
Menä şol güni şat bolup geçirmekçi. Şol gün janamyň gyz dogany çykýa, soň gezek maňa gelýä.
2007 Formula One season
Düýn Formula1-da sezonyň soňky ýaryşyny görüp bilmedim, gaty gyzykly bolupdyr ýöne meň üçin netije gyýnançly boldy. Hamilton qualifying rounda ikinji bolupdy, bazar gün arkaýyn birinji bolar diýip begenýädim. Hamiltonda tehniki näsazlyklar bolupdyr, 18nji ýere düşüpdir, dyzap dyzap zordan 7nji gutarypdyr. 7nji orna iki points berýäler, Hamiltona bo...
Döwlet sylaglary, orden
Mälim bolşy ýaly, Özbegistanyň Prezidentiniň Aşgabatda bolmagynyň birinji güni şanly wakalaryň ikisi — Özbegistan Respublikasynyň Prezidenti Yslam Karimowa Türkmenistanyň «Hormatly il ýaşulusy» diýen hormatly adyň dakylmagy we Gurbanguly Berdimuhamedowa Özbegistan Respublikasynyň «Buýuk hyzmatlary uçun» diýen ordeniň gowşurylmagy bilen şöhr...
Çyn bilen ýalanyň arasa näçe ?
Bir gün Soltan Söýüniň wezirlerleri Myrala berilýan aýratynlykdan nagilediklerini aýdypdyrlar. Wezirler üýşen wagty diýip Soltan Söýün şeýle sorapdyr \"Çyn bilen ýalanyň arasa näçe ?\". Biri jogap berýa \"Çyna hytaý bolýa, ýalanam günbatar bolýa, onda aralyk 3 aý ýol\". Ýene biri bir zat diýýa hiç göwne jaý jogap ýok diýýa. Birden gapydan Myraly gi...